

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:388/2017 ΑΔΑ: 62Δ1ΩΨΑ-4Ν8**

**ΘΕΜΑ:**«Έγκριση πραγματοποίησης δαπάνης «Προμήθεια εξοπλισμού για την ανάπτυξη των

κοινωνικών δομών του Δήμου Αρταίων» και καθορισμός του τρόπου εκτέλεσης»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 19ο τακτικό θέμα της ημερήσιας διάταξης: «Έγκριση πραγματοποίησης δαπάνης «Προμήθεια εξοπλισμού για την ανάπτυξη των κοινωνικών δομών του Δήμου Αρταίων» και καθορισμός του τρόπου εκτέλεσης» είπε :

Σύμφωνα με το άρθρο 65 παρ.1 του Ν. 3852/2010: «Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του» και σύμφωνα με το άρθρο 72: «1. Η Οικονομική Επιτροπή είναι όργανο παρακολούθησης και ελέγχου της οικονομικής λειτουργίας του δήμου. Ειδικότερα έχει τις ακόλουθες αρμοδιότητες: α) (…), δ) αποφασίζει για την έγκριση των δαπανών και τη διάθεση των πιστώσεων του προϋπολογισμού, εκτός από εκείνες που σύμφωνα με τις κείμενες διατάξεις αποφασίζει το δημοτικό συμβούλιο, καθώς επίσης αποφασίζει αιτιολογημένα και για τις περιπτώσεις απευθείας ανάθεσης προμηθειών (…) σε εξαιρετικά επείγουσες περιπτώσεις, (…)».

Μετά την ισχύ του ν. 3852/2010, το Δημοτικό Συμβούλιο είναι καταρχήν αρμόδιο για τη λήψη απόφασης σχετικά με την ανάθεση, μεταξύ άλλων, προμήθειας σε τρίτο και τη διενέργεια διαγωνισμού βάσει των οικείων διατάξεων, ενώ η Οικονομική Επιτροπή είναι το αρμόδιο για την υλοποίηση της ως άνω απόφασης του Δ.Σ. όργανο, η οποία εκδίδει όλες τις σε εκτέλεση της απόφασης αυτής πράξεις της διαγωνιστικής διαδικασίας από την πρώτη, που είναι η σύνταξη των όρων της διακήρυξης, έως και την τελευταία, δηλαδή την κατακύρωση του αποτελέσματος. (Ελ. Συν. Κλιμ. Τμ. 7 Πράξεις 326/2013, 33/2012 κ.α.).

Στο Δήμο μας υπάρχει ανάγκη να διενεργηθεί η προμήθεια εξοπλισμού για την ανάπτυξη των Κοινωνικών Δομών και συγκεκριμένα του Κοινωνικού Παντοπωλείου, Παροχής Συσσιτίου και Κοινωνικού Φαρμακείου προκειμένου να καταστούν άμεσα λειτουργικές.

Η εκτιμώμενη αξία της σύμβασης ανέρχεται στο ποσό των 77.345,00 ευρώ και συνεπώς θα πρέπει να διενεργηθεί ηλεκτρονικός ανοιχτός διαγωνισμός για την ανάθεσή της.

Να διευκρινιστεί ότι η συγκεκριμένη προμήθεια έχει ενταχθεί στο επιχειρησιακό πρόγραμμα «Ήπειρος 2014-2020» με κωδικό ΟΠΣ 5003733 και έχει εγγραφεί η σχετική πίστωση στον προϋπολογισμού του Δήμου μετά από αναμόρφωση στον ΚΑ 60-7135.001 (ΑΔΣ 318/2017).

Καλείται το Δημοτικό Συμβούλιο να εγκρίνει την ανάθεση της εν λόγω προμήθειας σε τρίτο και τη διενέργεια ανοιχτού ηλεκτρονικού διαγωνισμού, βάσει των διατάξεων του Ν.4412/2016.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Έγκριση πραγματοποίησης δαπάνης «Προμήθεια εξοπλισμού για την ανάπτυξη των κοινωνικών δομών του Δήμου Αρταίων»

Β.- Τη διενέργεια ανοιχτού ηλεκτρονικού διαγωνισμού, βάσει των διατάξεων του Ν.4412/2016 για την πραγματοποίηση της προμήθειας με τίτλο «Προμήθεια εξοπλισμού για την ανάπτυξη των κοινωνικών δομών του Δήμου Αρταίων»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 388/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*