

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:392/2017 ΑΔΑ: ΩΧ24ΩΨΑ-Κ1Η**

**ΘΕΜΑ:**«Έγκριση Συμμετοχής του Δήμου Αρταίων στο περίπτερο της Περιφέρειας Ηπείρου

στην Έκθεση Τουρισμού Tour Natur 2017»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 24ο τακτικό θέμα της ημερήσιας διάταξης: «Έγκριση Συμμετοχής του Δήμου Αρταίων στο περίπτερο της Περιφέρειας Ηπείρου στην Έκθεση Τουρισμού Tour Natur 2017» έδωσε το λόγο στον αρμόδιο αντιδήμαρχο του Δήμου κ. Χαρακλιά ο οποίος παίρνοντας το λόγο, είπε:

Στα πλαίσια της ανάδειξης του τουριστικού προϊόντος, ο Δήμος Αρταίων έχει ήδη προβεί σε μία σειρά στοχευμένων ενεργειών, στις οποίες περιλαμβάνεται και η συμμετοχή σε Διεθνείς Εκθέσεις Τουρισμού.

Στην προσπάθεια να συνεχιστεί αυτή η πορεία, η Δημοτική Αρχή έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε με την υπ.αρ. 9641/2017/19-5-2017 απόφαση της Γενικής Γραμματείας Ενημέρωσης και Επικοινωνίας και την υπ.αρ. 4413/18-5-2017 απόφαση της Γενικής Διεύθυνσης Προβολής του Ελληνικού Οργανισμού Τουρισμού. Ο επόμενος στόχος είναι η παρουσία του Δήμου Αρταίων στη Διεθνή Έκθεση Τουρισμού TourNatur, η οποία θα πραγματοποιηθεί στο Ντίσελντορφ της Γερμανίας από 1 έως 3 Σεπτεμβρίου 2017.

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1. Τη συμμετοχή του Δήμου Αρταίων στη Διεθνή Έκθεση Τουρισμού TourNatur 2017
2. Τη μετάβαση εκπροσώπου του Δήμου Αρταίων στην Άρτα - Αθήνα – Ντίσελντορφ και επιστροφή, και συγκεκριμένα του κου Χαρακλιά Κωνσταντίνου, Αντιδήμαρχου Τουρισμού του Δήμου Αρταίων

Η μετάβαση θα γίνει οδικώς για το κομμάτι Άρτα – Αθήνα – Άρτα με ιδιόκτητο όχημα του εκπροσώπου και αεροπορικώς για το κομμάτι Αθήνα – Ντίσελντορφ – Αθήνα.

Ημερομηνία αναχώρησης: 31/8/2017

Ημερομηνία επανόδου: 4/9/2017

Ημερομηνία έναρξης εργασιών: 1/9/2017

Ημερομηνία λήξης εργασιών: 3/9/2017

Ημέρες διανυκτέρευσης: 4

Ημέρες εκτός έδρας: 5

1. την έγκριση και διάθεση πίστωσης του ποσού των 1.800€ που αναλύεται στα ακόλουθα ποσά:
   1. μετάβαση (οδικώς) στην Αθήνα κι επιστροφή: έως 120€
   2. αεροπορικά εισιτήρια: έως 400€
   3. ημερήσια αποζημίωση: 400€
   4. διαμονή: έως 880€

Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): αεροπορικά εισιτήρια, ημερήσια αποζημίωσηκαιέξοδα διαμονής, επιμέρους έξοδα μετακίνησης.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση συμμετοχής του Δήμου Αρταίων στο περίπτερο της Περιφέρειας Ηπείρου στην Έκθεση Τουρισμού Tour Natur 2017»

Β.- Τη μετάβαση εκπροσώπου του Δήμου Αρταίων στην Άρτα - Αθήνα – Ντίσελντορφ και επιστροφή, και συγκεκριμένα του κου Χαρακλιά Κωνσταντίνου, Αντιδήμαρχου Τουρισμού του Δήμου Αρταίων

Γ.- Την έγκριση και διάθεση πίστωσης του ποσού των 1.800€ που αναλύεται στα ακόλουθα ποσά:

* 1. μετάβαση (οδικώς) στην Αθήνα κι επιστροφή: έως 120€
  2. αεροπορικά εισιτήρια: έως 400€
  3. ημερήσια αποζημίωση: 400€
  4. διαμονή: έως 880€

Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): αεροπορικά εισιτήρια, ημερήσια αποζημίωσηκαιέξοδα διαμονής, επιμέρους έξοδα μετακίνησης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 392/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*