

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:391/2017 ΑΔΑ: 7ΧΕΝΩΨΑ-ΦΗ8**

**ΘΕΜΑ:**«Έγκριση της αριθμ. 27/2017 απόφασης της Επιτροπής Ποιότητας Ζωής Χορήγηση

Γενικής Θέσης Στάθμευσης Αμεα»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 22ο τακτικό θέμα της ημερήσιας διάταξης: «Έγκριση της αριθμ. 27/2017 απόφασης της Επιτροπής Ποιότητας Ζωής Χορήγηση Γενικής Θέσης Στάθμευσης Αμεα » έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο, έθεσε υπόψη την αριθμ. 27/2017 απόφασης της Επιτροπής Ποιότητας Ζωής με οποία γνωμοδοτεί υπέρ της δημιουργίας μιας θέσης γενικής στάθμευσης ΑΜΕΑ στην οδό Τσακάλωφ και συγκεκριμένα έναντι της εισόδου των παλιών Δ/κών Υπηρεσιών του ΙΚΑ, καθώς σε αυτήν την πλευρά της οδού επιτρέπεται η στάθμευση των οχημάτων και επομένως δεν θίγεται η λειτουργικότητα της δημοτικής οδού, με τις εξής προϋποθέσεις:

-Ο χώρος στάθμευσης θα διαμορφωθεί παράλληλα με το πεζοδρόμιο.

-Η θέση πρέπει να φέρει την κατάλληλη σήμανση.

-Η τοποθέτηση των πινακίδων και η διαγράμμιση θα γίνεται από συνεργείο του Δήμου.

-Η προτεινόμενη θέση δεν είναι ατομική αλλά επιτρέπει τη στάθμευση όλων των οχημάτων που διαθέτουν δελτίο στάθμευσης ΑΜΕΑ που θεσπίστηκε με το υπ’αριθμ.241/2005 Π.Δ. (ΦΕΚ Α’ 290/30-11-2005).

-Σε περίπτωση που οι προϋποθέσεις με βάση την οποία χορηγήθηκαν οι θέσεις στάθμευσης παύουν να ισχύουν οι θέσεις στάθμευσης θα ανακαλούνται άμεσα και η σήμανση θα αφαιρείται από την Τεχνική Υπηρεσία του Δήμου.

-Η παραχώρηση της θέσης δεν αλλάζει την προσφορά στάθμευσης και επομένως δεν αποτελεί κυκλοφοριακή ρύθμιση.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση της αριθμ.27/2017 απόφασης της Επιτροπής Ποιότητας Ζωής η οποία αφορά την «Χορήγηση Γενικής Θέσης Στάθμευσης Αμεα»

Β.- Την δημιουργία μιας θέσης γενικής στάθμευσης ΑΜΕΑ στην οδό Τσακάλωφ και συγκεκριμένα έναντι της εισόδου των παλιών Δ/κών Υπηρεσιών του ΙΚΑ, καθώς σε αυτήν την πλευρά της οδού επιτρέπεται η στάθμευση των οχημάτων και επομένως δεν θίγεται η λειτουργικότητα της δημοτικής οδού, με τις εξής προϋποθέσεις:

-Ο χώρος στάθμευσης θα διαμορφωθεί παράλληλα με το πεζοδρόμιο.

-Η θέση πρέπει να φέρει την κατάλληλη σήμανση.

-Η τοποθέτηση των πινακίδων και η διαγράμμιση θα γίνεται από συνεργείο του Δήμου.

-Η προτεινόμενη θέση δεν είναι ατομική αλλά επιτρέπει τη στάθμευση όλων των οχημάτων που διαθέτουν δελτίο στάθμευσης ΑΜΕΑ που θεσπίστηκε με το υπ’αριθμ.241/2005 Π.Δ. (ΦΕΚ Α’ 290/30-11-2005).

-Σε περίπτωση που οι προϋποθέσεις με βάση την οποία χορηγήθηκαν οι θέσεις στάθμευσης παύουν να ισχύουν οι θέσεις στάθμευσης θα ανακαλούνται άμεσα και η σήμανση θα αφαιρείται από την Τεχνική Υπηρεσία του Δήμου.

-Η παραχώρηση της θέσης δεν αλλάζει την προσφορά στάθμευσης και επομένως δεν αποτελεί κυκλοφοριακή ρύθμιση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 391/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*