

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:387/2017 ΑΔΑ: 7ΓΒΚΩΨΑ-Ρ9Ζ**

**ΘΕΜΑ:**«Πρόσληψη ενός υπαλλήλου ειδικότητας ΔΕ Ηλεκτρολόγων, με σύμβαση εργασίας

ιδιωτικού δικαίου ορισμένου χρόνου (ΙΔΟΧ) δίμηνης διάρκειας»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 18ο τακτικό θέμα της ημερήσιας διάταξης: «Πρόσληψη ενός υπαλλήλου ειδικότητας ΔΕ Ηλεκτρολόγων, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας» έδωσε το λόγο στον Γενικό Γραμματέα κ. Ηλία Σερβετά ο οποίος παίρνοντας το λόγο είπε:

Σύμφωνα με την εισήγηση της Τεχνικής Υπηρεσίας, είναι αναγκαία η ενίσχυση του συνεργείου Ηλεκτροφωτισμού του Δήμου με προσωπικό ειδικότητας ΔΕ Ηλεκτρολόγων για την κάλυψη επειγουσών και εποχικών αναγκών.

Οι επείγουσες ανάγκες προέκυψαν από τις δύο (2) έντονες καταιγίδες που συνέβησαν το πρώτο δεκαπενθήμερο του Ιουνίου, που συνοδεύονταν από ισχυρές ηλεκτρικές εκκενώσεις και που προκάλεσαν αυξημένες βλάβες στα δίκτυο ηλεκτροφωτισμού, οι οποίες για λόγους δημόσιας ασφάλειας θα πρέπει να αποκατασταθούν άμεσα.

Οι εποχικές ανάγκες έγκεινται στο γεγονός ότι αυτή την εποχή και για όλο το καλοκαίρι, το συνεργείο ηλεκτροφωτισμού συνδράμει στην εγκατάσταση των ηλεκτρικών παροχών που απαιτούνται στις πολιτιστικές εκδηλώσεις που διοργανώνει ο Δήμος, γεγονός που δημιουργεί πρόσθετο καθημερινό φόρτο εργασίας.

Με την στελέχωση που διαθέτει το συνεργείο είναι αδύνατο να καλυφθούν επαρκώς οι ανωτέρω αυξημένες ανάγκες με συνέπεια να τίθεται σε κίνδυνο τόσο η ασφάλεια των δημοτών όσο και η εύρυθμη λειτουργία του Δήμου. Συγκεκριμένα τη δεδομένη χρονική στιγμή, στο συνεργείο, από τούς δύο (2) μόνιμους υπαλλήλους που διαθέτει ο Δήμος, μόνο ένας εξ αυτών μπορεί να ασκεί πλήρως τα καθήκοντά του, καθώς ο δεύτερος λόγω προβλημάτων υγείας δεν είναι ικανός να ανεβαίνει σε καλαθοφόρο όχημα για αντικατάσταση λαμπτήρων και εκτελεί μόνο βοηθητικές εργασίες.

Πρέπει να τονιστεί ότι ο Δήμος, δεν προέβει σε προγραμματισμό προσλήψεων στη συγκεκριμένη ειδικότητα με συμβάσεις οκτάμηνης διάρκειας, καθώς είχε ενταχθεί στο Πρόγραμμα Κοινωφελούς Εργασίας τον Υπουργείου Εργασίας και είχε ζητηθεί από εκεί η εν λόγω ειδικότητα.

Σύμφωνα μάλιστα, με τον αρχικό προγραμματισμό του Υπουργείου η πρόσληψη των εργαζομένων θα είχε ολοκληρωθεί τον Ιούνιο, αλλά δυστυχώς σύμφωνα με τις τελευταίες εκτιμήσεις η όλη διαδικασία θα ολοκληρωθεί το Σεπτέμβριο.

Για τους παραπάνω λόγους, εισηγούμαστε την άμεση πρόσληψη. με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, ενός (1) υπαλλήλου, ειδικότητας ΔΕ Ηλεκτρολόγων, για την κάλυψη επειγουσών και εποχικών αναγκών του συνεργείου ηλεκτροφωτισμού τον Δήμου Αρταίων.

Στη συνέχεια έδωσε το λόγο στον αρμόδιο αντιδήμαρχο κ. Σιαφάκα για περισσότερες διευκρινήσεις και στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη Ν.3463/06, Ν.3852/10, και τα πρωτόκολλα παραλαβής

**ΑΠΟΦΑΣΙΖΕΙ ΟΜΟΦΩΝΑ**

Α.- Την πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, ενός (1) υπαλλήλου, ειδικότητας ΔΕ Ηλεκτρολόγων,  για την κάλυψη επειγουσών και εποχικών αναγκών του συνεργείου ηλεκτροφωτισμού του Δήμου Αρταίων.

Η δαπάνη έχει προβλεφθεί στον προϋπολογισμό του Δήμου έτους 2017 και στους   
ΚΑ 20-6041 και 20-6054

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 387/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*