

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:378/2017 ΑΔΑ: 7Ζ8ΟΩΨΑ-ΜΒΟ**

**ΘΕΜΑ:**«Λύση του με αριθμ. Πρωτ. 2371/26-1-2017 συμφωνητικού μίσθωσης»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 8ο τακτικό θέμα της ημερήσιας διάταξης: «Λύση του με αριθμ. Πρωτ. 2371/26-1-2017 συμφωνητικού μίσθωσης» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Με το αριθμ. 2371/26-01-2017 συμφωνητικό μίσθωσης ο Δήμος μίσθωσε από τον κ. Παπάζογλου Χρήστο, ακίνητο συνολικού εμβαδού 238,81m2 επί των οδών Κατσιμήτρου και Κομμένου στην Άρτα για τρία έτη έως την 26η Ιανουαρίου 2020, σύμφωνα με την αρ. πρωτ. 41554/19-12-2016 διακήρυξη ως χώρο Μικτού Κέντρου Διημέρευσης Ημερήσιας Φροντίδας για άτομα με ειδικές ανάγκες.

Με το αρ.πρωτ.2755/31-1-2017 εγγραφό μας ως μισθωτές ενημερώσαμε τον εκμισθωτή περί της προθεσής μας για συναινετική λύση της ανωτέρω μίσθωσης, πριν από την λήξη της συμφωνημένης διάρκειας, την οποία ο εκμισθωτής αποδέχθηκε με το αρ. πρωτ. 2847/31-1-2017 εγγραφό του

Εισηγούμαστε τη λύση της ανωτέρω μίσθωσης.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την συναινετική λύση της μίσθωσης για το ακίνητο συνολικού εμβαδού 238,81m2 επί των οδών Κατσιμήτρου και Κομμένου στην Άρτα που υπογράφηκε με το αριθμ. Πρωτ. 2371/26-1-2017 συμφωνητικό μίσθωσης μεταξύ του Δήμου Αρταίων και του κ. Χρήστου Παπάζογλου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 378/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*