

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:371/2017 ΑΔΑ: Ω5ΝΗΩΨΑ-ΗΣ5**

**ΘΕΜΑ:**«Επί αιτήσεως δεκατεσσάρων (14) Δημοτικών Συμβούλων της Μειοψηφίας με Θέμα: «Ενημέρωση σχετικά με την ενέργεια των αναγκαστικών κατασχέσεων τραπεζικών λογ/σμών πολιτών από τον Δήμο Αρταίων και λήψη απόφασης για την ανάκλησή της»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης: «Επί αιτήσεως δεκατεσσάρων (14) Δημοτικών Συμβούλων της Μειοψηφίας με Θέμα: «Ενημέρωση σχετικά με την ενέργεια των αναγκαστικών κατασχέσεων τραπεζικών λογαριασμών πολιτών από τον Δήμο Αρταίων και λήψη απόφασης για την ανάκλησή της» ανέγνωσε προς το συμβούλιο την αίτηση που κατατέθηκε η οποία έχει ως εξης:

Προς τον Πρόεδρο του Δημοτικού Συμβουλίου του Δήμου Αρταίων

Ο Δήμος Αρταίων στις 27-6-2017 έδωσε εντολή στις 5 Τράπεζες που υπάρχουν στην πόλη μας να κατάσχουν τους τραπεζικούς λογ/σμούς 722 Συμπολιτών μας για οφειλές τους προς το Δήμο Αρταίων, κυρίως κλήσεις από παράνομη στάθμευση, η κατάσχεση αυτή έγινε βάση των διατάξεων του άρθρου 167 του Ν. 3463/2006 και των άρθρων 30 του Ν. 356/1974. Η επιλογή εκ μέρους της Δημοτικής Αρχής για μια τέτοια ενέργεια, απροειδοποίητα μέσα σε μια πολύ δύσκολη οικονομική συγκυρία, αλλά και μία χρονική περίοδο όπου συσσωρεύονται πλείστες, φορολογικές και άλλες υποχρεώσεις των Πολιτών, και ενώ έχει εξαγγελθεί ότι επίκειται νομοθετική ρύθμιση που θα προβλέπει πολλές ελαφρύνσεις για την εξόφληση χρεών Δημοτών προς τους ΟΤΑ, αποδεικνύει την έλλειψη κοινωνικής ευαισθησίας αλλά και την αναλγησία της παρούσας Δημοτικής Αρχής.

Επειδή θεωρούμε ότι η εντολή αναγκαστικής κατάσχεσης των Συμπολιτών μας πρέπει να ανακληθεί άμεσα και σε κάθε περίπτωση πριν τη λήξη του δεκαημέρου, που προβλέπει το άρθρο 30 του Ν. 356/1974 και επειδή τόσο το θέμα αυτό όσο και οι χρονικοί περιορισμοί που ορίζει ο Νόμος είναι ασφυκτικοί, άρα δικαιολογείται και το κατεπείγον της υπόθεσης.

Για τους λόγους αυτούς, ζητούμε την άμεση σύγκληση του Δημοτικού Συμβουλίου σε Έκτακτη Συνεδρίασή του για το παραπάνω θέμα, κατ’ εφαρμογή των διατάξεων του άρθρου 77§2 του Ν. 3852/2010, καθόσον εκπροσωπούμε ήδη το 1/3 των Μελών του Δημοτικού Συμβουλίου. Και σε κάθε περίπτωση της 6ης ημέρας από την υποβολή της παρούσας.

Ως μοναδικό θέμα της Συνεδρίασης ζητούμε να είναι: Ενημέρωση σχετικά με την ενέργεια των αναγκαστικών κατασχέσεων τραπεζικών λογ/σμών Πολιτών από το Δήμο Αρταίων και λήψη απόφασης για την ανάκλησή της.

Ακολούθως έδωσε το λόγο στην κα Κίτσιου Βασιλική Δ/ντρια της Οικονομικής Υπηρεσίας του Δήμου η οποία παίρνοντας το λόγο είπε:

Επιβεβαιώνω ότι έχει γίνει η ενέργεια της κατάσχεσης, αναγκαστικής κατάσχεσης εις χείρας Πιστωτικών Ιδρυμάτων, είναι μία απολύτως σύννομη διαδικασία. Προβλέπεται από το Νομοθετικό Διάταγμα 356/1974 που αφορά τον Κώδικα Είσπραξης των Δημοσίων Εσόδων και ισχύει αναλογικά με το Δημόσιο και για τους ΟΤΑ. Είναι μία διαδικασία που όχι απλώς προβλέπεται, αλλά και επιβάλλεται. Ιδιαίτερα σε μία χρονική περίοδο στην οποία οι πόροι της Αυτ/σης είναι εμφανώς περιορισμένοι. Και γι’ αυτό το λόγο και το οργανικό νομοθέτημα που διέπει τους ΟΤΑ, προβλέπει ρητώς ότι κατά την είσπραξη των εσόδων τους εφαρμόζονται, εφαρμόζονται αναλογικά το ρυθμιστικό πλαίσιο που ισχύει και για την είσπραξη των Δημοσίων Εσόδων και είναι υποχρέωσή μας να διεκδικούμε και να διασφαλίζουμε τα δημόσια έσοδα, δυστυχώς δεν μπορούμε να κάνουμε κάποια εξαίρεση.

Το λόγο στη συνέχεια πήρε οΑντιδήμαρχος Οικονομικών ο κος Σιαφάκας ο οποίος είπε:

Πρόκειται για μία Υπηρεσιακή, έτσι, πράξη, για να υπερασπιστεί τα συμφέροντα του Δήμου, μία πράξη η οποία έχει γίνει και στο παρελθόν.Πρόκειται για 722 Α.Φ.Μ. από τα 48.000 περίπου καρτέλες που υπάρχουν στο Δήμο Αρταίων, όπως ίσως γνωρίζετε, κάποιες βέβαια είναι διπλοεγγραφές. Αλλά από αυτά ήταν 722 Α.Φ.Μ. τα οποία υπερβαίναν το ποσό των 1.000€ στις οφειλές και έγινε κάποια δέσμευση για αρχή στους λογ/σμούς, στους τραπεζικούς λογ/σμούς και αφορά οφειλές παλαιών ετών οι περισσότερες και πρόσθεσε ότι μπορεί να έχουν γίνει λάθη, και θα προσπαθήσουμε να διορθωθούν.

Η κα Κιτσαντά στη συνέχεια παίρνοντας το λόγο ρώτησε αν θα προβεί ο Δήμος σε κατασχέσεις χρημάτων κλπ για να εισπράξει τα οφειλόμενα από του πολίτες και επεσήμανε ότι για όλες τις ενέργειες που έχουν γίνει ήταν ενήμερος τόσο ο Δήμαρχος όσο και ο αρμόδιος αντιδήμαρχος.

Στη συνέχεια η δημοτική σύμβουλος κα ΝΤΕΜΣΙΑ ζήτησε να ενημερωθεί για ποιο λόγο να γίνουν στη συγκεκριμένη χρονική στιγμή οι κατασχέσεις ενώ θα μπορούσαν να είχαν γίνει τέλη Ιουλίου και για το ποιος αποφασίζει για τα ποσά της κατάσχεσης και ζήτησε να ενημερωθεί για τον αριθμό των μεγαλοοφειλετών.

**Ο κ. Κοσμάς αναφέρθηκε σε περιστατικό κατάσχεσης από λογαριασμό συνταξιούχου εξωτερικού με ποσό σύνταξης** 180€ και δέσμευση των 105€

**Η κα Βασιλάκη κατόπιν έθεσε τα παρακάτω 4 ερωτήματα:**

1ον. Με ποια κριτήρια έγινε η επιλογή εκείνων των οφειλετών για κατάσχεση των λογ/σμών; Δηλαδή, υπάρχουν πάρα πολλοί οφειλέτες, όπως είπατε πριν. Σε ποια άτομα, έγινε η κατάσχεση;

2ον. Κυκλοφορούν ευρέως ψίθυροι ότι ήταν στοχευμένες οι περιπτώσεις που οδηγήθηκαν σε κατασχέσεις. Θέλω να μου απαντήσετε. Έγινε κάποια επιλεκτική; Επιλεκτικά έγιναν αυτά τα ονόματα, τι ακριβώς έγινε;

3ον. Αφορά μεγαλοοφειλέτες, μικροοφειλέτες, συνταξιούχους, άνεργους; Αυτό δεν πρέπει να εξεταστεί;

4ον. Ποιος είναι ο ακριβής αριθμός των κατασχέσεων και αν θα ακολουθήσουν και άλλες λίστες ονομάτων, τώρα είναι 700, θα συνεχίσουν όλες αυτές οι λίστες;

Εστίασε δε στο γεγονός ότι δεν ενημερώθηκαν οι πολίτες και ότι σε λίγες μέρες θα ισχύσει η ρύθμιση των 120 δόσεων.,

Η κα Κίτσου στη συνέχεια εκ μέρους της Υπηρεσίας απάντησε στα παραπάνω ερωτήματα που τέθηκαν από τους Συμβούλους

**Ο κ. Μπαλάγκας δήλωσε ότι** σαν Μέλος της Πλειοψηφίας της Δημοτικής Ομάδας δεν είχε ενημέρωση για την ενέργεια αυτή και ενημερώθηκε από τους θιγόμενους πολίτες. Απεύθυνε δύο ερωτήσεις. 1η: Αν υπάρχει καταληκτική ημερομηνία στις περιπτώσεις αυτές και γιατί επιλέγετο τώρα το χρονικό διάστημα και αν υπήρχε η δυνατότητα το μέτρο αυτό να ληφθεί αργότερα ή νωρίτερα.

Και 2η , εάν οι οφειλέτες είχαν μία απλή ειδοποίηση ότι η οφειλή τους στο Δήμο ανέρχεται στο ποσό των 500, 600 ή 700€ ή μέσα στα πλαίσια της χρηστής Διοίκησης θα έπρεπε οι οφειλέτες να ενημερωθούν και παράλληλα να τους γνωστοποιηθεί ότι η Υπηρεσία είναι υποχρεωμένη να προβεί στην κίνηση αυτή, σε περίπτωση που δεν τακτοποιηθούν. Οπότε δηλαδή να τους θέσουμε και προ των ευθυνών τους.

Απαντώντας η κα Κίτσιου είπε ότι Από την στιγμή που μία οφειλή έχει καταστεί ληξιπρόθεσμη, από την επόμενη μέρα ο Ταμίας μπορεί να εφαρμόσει ένα ή αθροιστικά όλα τα αναγκαστικά μέτρα που απαριθούνται στον ΚΕΔΕ, δεν έγινε κάτι καινούριο, ούτε είναι στοχευμένη.

Όσον αφορά την κοινοποίηση, ειδικότερα για την διαδικασία της κατάσχεσης εις χείρας Πιστωτικών Ιδρυμάτων, δεν απαιτείται κοινοποίηση. Παρόλα αυτά, η Ταμίας, έχει αποστείλει ειδοποιήσεις, δεν γνωρίζω πως τις έλαβαν, γιατί πολλές επέστρεψαν πίσω από λανθασμένες διευθύνσεις. Έστειλε ατομικές ειδοποιήσεις σε κάθε έναν από αυτούς τους οφειλέτες και πάρα πολλοί, ρύθμισαν, τακτοποίησαν, πολλοί πλήρωσαν εφάπαξ, πολλοί ίσως έτρεξαν κάποιες διαδικασίες που είχαν αμελήσει που αφορούνε περιπτώσεις που ενδεχομένως χρειαζόταν να γίνει κάποια διαγραφή για κάποιο, ίσως εκκρεμούσε κάποιο πολεοδομικό πρόστιμο, κάτι τέτοιο.

Ο κ. Πετανίτης ρώσε για το χρονικό διάστημα που αφορύν οι τα πρόστιμα επισημαίνοντας ότι τα πρόστιμα δεν αφορούν τα έτη 2016 και 2017

Η απάντηση που δόθηκε από την κα Κίτσιου ήταν ότι ήταν κλήσεις από παλαιότερα χρόνια ακόμα και από το 2007.

Ο κ. Δήμαρχος παίρνοντας το λόγο είπε: Είναι μία δύσκολη στιγμή για οποιαδήποτε Δημοτική Αρχή, αποφασίζει τέτοια μέτρα για τους Δημότες. Κατανοούμε αυτό το ζήτημα. Από την άλλη όμως είναι υποχρέωση να στηρίξουμε τα συμφέροντα του Δήμου.

Αυτή τη στιγμή έχουμε κάποιες κατηγορίες Πολιτών, είναι αυτοί οι οποίοι είναι συνεπείς στις υποχρεώσεις τους και πηγαίνουν και πληρώνουν είτε μέσα στην προθεσμία, είτε μετά όταν μπορούν μπαίνοντας σε κάποια ρύθμιση ή πληρώνοντας τις προσαυξήσεις όταν προβλέπεται από το Νόμο. Είναι αυτοί οι άνθρωποι που συνειδητά και εκ πεποιθήσεως δεν πληρώνουν, αυτή η κατηγορία προσωπικά δεν με αφορά καθόλου, γιατί κάποια στιγμή έπρεπε να αλλάξουμε την κοινωνία μας για τα παιδιά μας και είναι άνθρωποι οι οποίοι δεν έχουν και προφανώς δεν μπορούν να πληρώσουν. Εκεί είμαστε όλοι κοινωνικά ευαίσθητοι

Όσον αφορά αυτούς τους ανθρώπους οι οποίοι, από τους 722 είναι οι άνθρωποι που δεν μπορούν να πληρώσουν, είμαστε διατεθειμένοι να σκύψουμε στον καθένα από αυτούς. Οταν αποδειχθεί μέσα από την οικονομική τους αδυναμία ή μέσα από την Κοινωνική Πρόνοια ότι καλύπτουν ένα επίδομα Προνοιακό ή μια Σύνταξη ή οτιδήποτε άλλο, θα σκύψουμε στο πρόβλημα για να μπορέσουμε να το λύσουμε και αν στο μέρος που αναλογεί και μπορώ, έκανα μια συζήτηση, να δώσω εγώ το δικό μου εντέλεσθαι προς την Τράπεζα, αν μπορώ να το κάνω αυτό και αν το δεχθεί η Τράπεζα για να μπορέσουμε να βοηθήσουμε αυτούς τους ανθρώπους. Δεν είμαστε, δεν είμαστε ανάλγητοι σε αυτό.

Εγκαλούμαστε ότι δεν αρκεστήκαμε στα δημοσιεύματα του Πολυνομοσχεδίου, στο άρθρο 53 που μπήκε εδώ και ένα χρόνο και συζητιέται και έχει εμπλοκή στο Γενικό Λογιστήριο του Κράτους αυτή τη στιγμή πάνω σε 3 άρθρα και ξεπεράστηκε, και να βασιστούμε σε αυτά τα δημοσιεύματα, τα οποία εμείς ως Δημοτική Αρχή γι’ αυτά τα δημοσιεύματα, για να γίνει αυτή η ρύθμιση έχουμε κάνει τρία έγγραφα διαδοχικά, και έχουμε μιλήσει και με τους Βουλευτές, για να ισχύει πάλι ο Νόμος του 2015 και του 2014. Και είναι στη διάθεσή σας και το ζητάμε αυτό, γιατί λέμε ότι αυτά είναι χρήματα δικά μας στην Κυβέρνηση, δεν επιβαρύνουν τον Κρατικό Προϋπολογισμό. Άρα ελάτε τους ανθρώπους αυτούς να τους διευκολύνουμε και να πάμε σε 100 δόσεις με διαγραφή δόσεων και προσαυξήσεων, εμείς το ζητάμε, έτσι, και έχουμε τρία έγγραφα πρωτοκολλημένα πάνω σε αυτό.

Ζητάτε με το έγγραφό σας να πάρουμε μία απόφαση και να άρουμε τις κατασχέσεις; Αυτό καταρχήν, επειδή νομίζω ότι δεν χρειάζονται ιδιαίτερες γνώσεις και ιδιαίτερο μυαλό, νομίζω ότι όλοι γνωρίζετε, οι Επικεφαλής των Παρατάξεων, ότι αυτό δεν γίνεται, και έχετε πειστεί αν πάτε μια βόλτα στην Οικονομική Υπηρεσία. Το ζήτημα όμως ότι πρέπει να κάνετε και Αντιπολίτευση. Μέχρι ένα σημείο, σας καταλαβαίνω. Αλλά όμως, από την άλλη, υπάρχουν 45.000 συναλλασσόμενοι στο Δήμο έχουμε καρτέλες και από την άλλη έχουμε 722. Ξέρετε τι ποσοστό είναι; 1,6%.

Η Υπηρεσία, δεν το έκανε για να πάρει χρήματα. Έπρεπε να κάνει την διαδικασία αυτή, γιατί έπρεπε να την κάνει, και ας μη βρει ούτε 1€, έτσι, γιατί υπάρχουν Επιθεωρητές Δημόσιας Διοίκησης, υπάρχουν Ελεγκτικά Όργανα, τα οποία θα καταλογιστούν ευθύνες. Ούτε εμείς είμαστε οι οποίοι μεταβιβάζουμε τις ευθύνες και νομοθετούμε. Η εκάστοτε Κυβέρνηση νομοθετεί και βάζει ένα νομικό πλαίσιο που λέει τι: ότι ο Ταμίας έχει αυτό το νομικό πλαίσιο ή ο Δήμαρχος ή το Δημοτικό Συμβούλιο, ή οι προσαυξήσεις γίνονται με κάποιο Νόμο, δεν αποφασίζουμε αυθαίρετα, η εκάστοτε Κυβέρνηση αποφασίζει γι’ αυτό.

Και σας λέω αυτό που θέλω να περάσουμε ως μήνυμα είναι για τις ευάλωτες κοινωνικές ομάδες, θα σταθούμε δίπλα τους και θα λύσουμε το κάθε πρόβλημα και δε θα είμαστε ανάλγητοι και αν μπορώ, εγώ, ή αν θέλετε εσείς, με μία εντολή προς εμένα, μέσα από το Δημοτικό Συμβούλιο, να με εξουσιοδοτήσετε, εγώ θα κληθώ να μπορέσω να λύσω κάποια προβλήματα. Αλλά να ξέρετε, ότι δεν είμαστε ανάλγητοι κι εμείς πάνω σε αυτό το ζήτημα!

Ένα συγνώμη θα ζητήσω για κάποιους ανθρώπους οι οποίοι πραγματικά έχουν προβλήματα με τα Α.Φ.Μ. έχουν προβλήματα που κάποιος Συμπολίτης μας χρεωνόταν στο Δήμο αρδευτικά τέλη αλλά πούλησε το οικόπεδό του, και δεν ήρθε να ενημερώσει το Δήμο, δεν το ξέρανε και τον χρεώναν αρδευτικά τέλη. Αυτούς τους ανθρώπους και προς την διαγραφή αυτή που είπε ο Αντιδήμαρχος, θα τους διαγράψουμε και θα ξεμπλοκάρουν τα Α.Φ.Μ..

Ο κ. Πρόεδρος του Εμπορικού Συλλόγου παίρνοντας το λόγο αναρωτήθηκε:

Γιατί δεν περιμένατε 15 μέρες, ποια είναι η βιασύνη; Ο Δήμαρχος είπε ότι μπορεί να κοιτάξει τις ευαίσθητες κοινωνικές ομάδες. Δηλαδή τι θα κάνει, θα παρανομήσει, εφόσον δεν μπορεί να κάνει ανάκληση των κατασχέσεων; Τι θα κάνει; Δηλαδή θα παρανομήσετε για έναν, δύο, τρεις, πέντε, δέκα, δεν ξέρω, αλλά για το σύνολο δεν μπορεί.

Δώστε ένα μήνα περιθώριο και όποιος δεν πάει να κάνει την ρύθμιση, κάντε ότι διαδικασία προβλέπει ο Νόμος.

Να σας πω και κάτι άλλο, είπατε ότι το κάνουν οι άλλοι Δήμοι. Μάλιστα. Οι άλλοι Δήμοι, όσον αφορά το νερό, κάναν μόνοι τους τη ρύθμιση των 100 δόσεων, μόνοι τους οι Δήμοι. Εσείς δεν κάνατε τίποτα. Παρόλα αυτά, παρόλο που θα βγει κι εκεί ρύθμιση 100, στις 100-120 δόσεις, εσείς εδώ και ένα μήνα ξηλώνετε ρολόγια. Που σημαίνει ότι η τακτική σας είναι ίδια, είτε για το νερό, είτε για τα Δημοτικά Τέλη, είτε για το οτιδήποτε.

Και ήθελα να ρωτήσω λίγο το εξής, ποια είναι η ισονομία κύριε Σιαφάκα των Πολιτών; Άμα έχουμε ισονομία των Πολιτών, πρέπει να περιμένω κι εγώ μία ομπρέλα όπως θα δώσετε στις καφετέριες, 3 x 3 για το σπίτι μου, αυτή είναι η ισονομία των Πολιτών, να μοιράσουμε, να πάρουμε όλοι ομπρέλες, αυτή είναι η ισονομία.

Και κάτι άλλο, δεν μπορώ να καταλάβω δηλαδή, πως θα εξετάσετε τώρα ποιος έχει το πρόβλημα; Αφού τους έχετε κατασχέσεις τους λογ/σμούς και είπατε για κατάσχεση των λογ/σμών, μπράβο. Δεν είναι όλοι οι λογ/σμοί ακατάσχετοι, καθένας έχει, είτε έχει δουλειά, είτε έχει επιχείρηση, έναν ακατάσχετο. Αν εγώ έχω με το γιο μου κοινό λογ/σμό και είναι φοιτητής και πάρετε από εκεί τα χρήματα, ρωτάτε αν το παιδί θα έχει να πληρώσει το οτιδήποτε; Δεν το ρωτάτε. Εσείς λέτε, νομίζετε ότι όλες οι οικογένειες έχουν ένα λογ/σμό και ότι δεν τον έχουν κάνει ακατάσχετο. Ποιος σας το είπε αυτό;

Και να σας πω και άλλο ένα, ξέρετε ότι κάνετε κατασχέσεις σε ανθρώπους που τους χρωστάει ο Δήμος χρήματα; Δεν το ξέρετε. Ψάξτε το κι αυτό.

Πως ψάξατε τα 722 ονόματα; Είναι δυνατόν να μας λέτε ότι γνωρίζετε τους 722 που είναι πάνω από 1.000€ και δεν γνωρίζετε ποιο είναι το νούμερο κάτω από 1.000€; Είναι δυνατόν αυτό το πράγμα; Δηλαδή, ποια είναι η ενημέρωση και τα στοιχεία επί συνόλου;

Και ξαναλέω, για ποιο λόγο βιαστήκατε και δεν περιμένατε τις 100 δόσεις; Βιαστήκαμε μήπως για να τους έχετε δέσμιους όλους αυτούς τους ανθρώπους και όπως είπατε να εξετάσουν. Είναι δυνατόν να δώσει το Δημοτικό Συμβούλιο εξουσιοδότηση στο Δήμαρχο να εξετάσει μία-μία τις περιπτώσεις; Αυτό συγνώμη, δεν ξέρω, δηλαδή δεν… είναι τρελό, είναι τρελό, ή θα βγει επί συνόλου ή δεν θα βγει καθόλου.

Και κάτι τελευταίο, δεν ξέρω αν νομίζετε ότι από το 2010 και μετά ζούμε σε μια κατάσταση ευμάρειας και τα χρήματα τρέχουν στο δρόμο. Και από το 2014 και μετά που έγιναν οι τελευταίες ρυθμίσεις. Ναι όλοι έχουν μπει σε ρυθμίσεις, όλοι έχουν χάσει τις ρυθμίσεις και όλοι το παλεύουν. Αλλά δώστε τη δυνατότητα όμως να μπούνε στη ρύθμιση. Μην τους πιάνετε από το λαιμό. Εσείς αυτό κάνετε.

**ΠΕΣΛΗΣ:** Λοιπόν θα μου επιτρέψετε να μιλήσω με τη διττή ιδιότητα του Αιρετού, άρα αγαπητοί συνάδελφοι σας χαιρετώ και με την δεύτερη ιδιότητα του μπατακτσή, ενός από τους 722 που σε αντίθεση με τους 48.000 Α.Φ.Μ. οι οποίοι είναι καλοπληρωτές στο Δήμο, χρωστάμε και κάνουμε ό,τι γουστάρουμε, καβαλάμε πεζοδρόμια και δε γουστάρουμε να πληρώσουμε, έτσι!

Να σας θυμίσω βεβαίως επειδή μιλάμε για νομιμότητα εδώ μέσα και πάνω σε αυτή τη νομιμότητα στηρίχθηκε η ενέργειά σας, ότι πριν, και ευτυχώς δηλαδή, από 4 με 5 χρόνια αν θυμάμαι καλά, καταργήθηκε το επαχθές μέτρο της προσωποκράτησης, το οποίο αν ίσχυε σήμερα θα το εφαρμόζατε; Γιατί ήταν νόμιμο κάποτε, με νόμο υπήρχε και με νόμο καταργήθηκε. Όταν μιλάτε για νομιμότητα, πρέπει να προσέχετε, γιατί αυτός που καλείται να εφαρμόσει το Νόμο, έχει τεράστια ευθύνη και δεν είναι ούτε Δικαστής, ούτε Χωροφύλακας, ούτε ο Εισπράκτορας. Ο Δημοτικός Άρχοντας οφείλει να είναι υπερασπιστής των συμφερόντων του Δήμου άκουσα! Ποια είναι τα συμφέροντα του Δήμου; Εισπρακτικά; Τα συμφέροντα του Δήμου είναι να προστατεύεις τους Πολίτες σου, ιδίως σε αυτή τη δύσκολη συγκυρία που βάλλονται από παντού.

Γνωρίζετε αν έχουν δεσμευθεί ή όχι οι λογ/σμοί; Με βάση ποια στοιχεία; Θέλετε να σας αναφέρω το προσωπικό παράδειγμα δυο μέρες πριν το τέλος του μήνα; Είμαι 1 από το ένα εκατομμύριο Α.Φ.Μ. που τους έχουν δεσμεύσει το λογ/σμό και λειτουργώ παρατύπως με το λογ/σμό της γυναίκας μας. Και να μην σας τα πολυλογώ, αυτό το λογ/σμό κατασχέσατε. Μου πήρατε τα μισά λεφτά από αυτά που είχα να πληρώσω δόσεις στην Εφορία. Κινδύνευσα να χάσω ρυθμίσεις και είμαι η καλή περίπτωση, γιατί είχα τη δυνατότητα να βρω τα χρήματα. Υπάρχουν άλλες περιπτώσεις που μπορεί να στερηθούν ακόμα και το επίδομα Ανεργίας. Ευτυχώς συμβούλεψα ένα φίλο να πάει να το κάνε ακατάσχετο, γιατί την Παρασκευή περίμενε το επίδομα ανεργίας και δεν ήξερε τίποτε. Θα του το παίρνατε.

Άρα τα συμφέροντα του Δήμου δεν είναι αυτά τα οποία λέτε εσείς, είναι άλλα!

Βέβαια μας έχετε μπερδέψει… δεν μας έχετε μπερδέψει, έπρεπε να έχετε συνεννοηθεί πρώτα, συγνώμη που χρησιμοποιώ σκληρή γλώσσα, αλλά απευθύνομαι σε συναδέλφους και όταν απευθύνομαι σε συναδέλφους οφείλω να είμαι σκληρός όπως κάνω και στο δικό μου Δημοτικό Συμβούλιο. Απαράδεκτη ενέργεια.

50 Δήμοι; Που τους βρήκατε; Και στο κάτω-κάτω για πέστε μας σε πόσο σύνολο, σε πόσο σύνολο Δήμων στην Ελλάδα προχωρήσατε σε τέτοια εφαρμογή; Εσείς και η Ανεξάρτητη Αρχή Δημοσίων Εσόδων. Βάζετε χέρι στις τσέπες. Το Νόμο θα υπηρετήσετε ε;

Για πέστε μου τώρα κάτι, δεσμεύσατε λογ/σμούς, δεν βρήκατε επαρκές υπόλοιπο, τι θα είναι το επόμενο, ποιο θα είναι το επόμενο βήμα; Θα μπείτε στα σπίτια, θα στείλετε κλητήρα και θα κατασχέσετε οικοσκευές; Θα κάνετε πλειστηριασμούς; Έρχονται ηλεκτρονικοί πλειστηριασμοί με τα σπίτια, θα το κάνετε; Είναι νόμιμο; Θα το κάνετε; Σας ξαναλέω, είναι νόμιμο. Θα το κάνετε; Μην υπερασπίζεστε τη νομιμότητα…

**ΔΗΜΑΡΧΟΣ:** Καταρχήν ας πούμε δεν ισχύει αυτό το πράγμα, εδώ πέρα πρέπει να πούμε αλήθειες και κύριε Πεσλή, επειδή είστε και Δημοτικός Σύμβουλος θα πρέπει να μάθουμε να λέμε αλήθειες γιατί είναι πολύ εκ του ασφαλούς η όχθη της Αντιπολίτευσης όποιοι αυτοί την υπηρετούν. Όταν όμως τυχαίνει να διοικούν, τότε εκεί πρέπει να πάρουν αποφάσεις. Και τρανά, τρανά παραδείγματα, πρόσφατα, στην κεντρική πολιτική σκηνή και μένω εκεί.

Όσο αφορά αυτό, μιλάμε ότι είναι ένα Υπηρεσιακό θέμα. Μακάρι να ήταν στην δική μου διακριτική ευχέρεια κύριε Πεσλή και σας λέω ποιος Δήμαρχος θα είναι αυτός ο οποίος θα πάρει τέτοιες αποφάσεις οι οποίες είναι λογικό να έχουν ένα αντίχτυπο στο πολιτικό του… έτσι, στην πολιτική του καριέρα κ.λπ.. Άρα, δεν είμαστε μαζοχιστές, αυτό το ξεκαθαρίζουμε.

Κι εγώ ξαναλέω πάλι, γιατί τώρα το 2017 που η Χώρα, πάμε χειρότερα αντί για καλύτερα, δεν ξέρω αν πάει κανένας καλύτερα και γιατί όχι το 2014 και το 2015 που η Πολιτεία έδωσε τη δυνατότητα να μπούνε σε ρυθμίσεις και δεν μπήκαν. Γιατί τώρα, λοιπόν γιατί τώρα; Άρα, αυτό δεν μας πείθετε εσείς για την ενημέρωση και για την καλή σας τώρα διάθεση να μπείτε σε ρύθμιση. Δεν θα μπαίνατε και τώρα. Αυτοί για μένα και γιατί, και σε κοιτάω στα μάτια, είναι αυτοί οι συνειδητά που δεν πληρώνουν. Τέλος αυτοί. Πρέπει να μάθουμε να πληρώνουμε. Αυτοί οι οποίοι δεν έχουνε, να τους κουβεντιάσουμε έναν προς έναν και να καθίσουμε να κουβεντιάσουμε, είμαστε στη διάθεσή σας. Θα κουβεντιάσουμε έναν προς έναν αυτούς. Μπορεί, μπορεί να αδικούμε κάποιος.

Αλλά λέω εγώ, για ένα πολεοδομικό πρόστιμο, ένα πολεοδομικό πρόστιμο το οποίο εν γνώσει της η κυρία αυτή έβαλε μία πέργκολα και θα μου απαντήσεις σαν Δημοτικός Σύμβουλος που θα ήσουν, έχεις Πολεοδομία στο Δήμο Νικολάου Σκουφά. Έκανε εν γνώσει της μία πέργκολα, εν γνώσει της υπήρχε κάθε χρόνο βεβαίωση διατήρησης αυθαιρέτου και ανέγερσης και το έπαιρνε, Υπηρεσιακά. Αυτή η κυρία, άφηνε, εις βάρος της οικογένειάς της αυτό το πράγμα να εξελίσσεται, και έφτασε 4.400€. Φταίει ο Δήμαρχος, ο κακός ο Δήμαρχος; Φταίει η κα Κίτσου ή φταίει η ίδια αυτό το πράγμα και όταν έφυγε η εντολή προς την Τράπεζα δεσμεύτηκαν όλοι οι λογ/σμοί και στα παιδιά της; Γιατί αυτό το πράγμα, γιατί αυτό το πράγμα, αυτό το λαϊκίστικο που πρέπει κάποια στιγμή να λέμε και να βαράμε παλαμάκια σε όλους αυτούς που γράφουν στο Facebook ό,τι νάναι;

Όλοι μας είμαστε Αρτινοί, πονάμε την Άρτα, ελάτε εδώ να καθίσουμε να βρούμε τη λύση, τη χρυσή τομή.

Όχι, θα τη βρούμε τη λύση, αυτό σας το υπόσχομαι. Αλλά όχι όμως με αυτό τον τρόπο ότι, ξέρεις δεν πληρώνω. Και έγραφε αυτή η κυρία ότι εγώ όποτε ήθελα θα πηγαίνω στο Δήμο να πληρώσω! Ποιος, ποιος το λέει αυτό; Δηλαδή όποτε θέλει να πάει να πληρώσω; Που το γράφει αυτό; Και είμαστε κακοί εμείς που το κάνουμε, ο οποιοσδήποτε Δήμαρχος;

**ΣΤΑΣΙΝΟΣ:** Λοιπόν, αν σήμερα στο πρώτο θέμα θα βάζαμε έναν τίτλο, εγώ πιστεύω ότι ο τίτλος που θα ταίριαζε περισσότερο ήταν: που είσαι Νότη πού δειχνες πως θα γινόσουν άλλος.

Σήμερα είδαμε πρωτοφανή πράγματα εδώ πέρα, ειπώθηκαν και έγιναν. Καταρχήν διαχωρίστηκε ο Δήμος από τους Δημότες.

Δεύτερον, η κα Κίτσου δεν ξέρω κατά πόσο βέβαια τι προηγήθηκε, κλήθηκε να παίξει το ρόλο του λαγού του Δημάρχου. Και το οποίο δεν νομίζω ότι την τιμά ιδιαιτέρως.

Ζούμε συνθήκες κοινωνικής εξαθλίωσης, Πρόεδρε και Δήμαρχε και Συνάδελφοι, και πρέπει να είμαστε πολύ ευαίσθητοι. Το νόμιμο δεν είναι και ηθικό. Και στο θέμα της ηθικής Δήμαρχε έχουμε χάσει. Και μιλάω γενικότερα, δεν θέλω να προσωποποιήσω τα πράγματα. Η κοινωνία περνάει πολύ δύσκολες στιγμές για να παίρνουμε τέτοια μέτρα, χωρίς να υπάρξει μία, ένας προσχεδιασμός. Θα μπορούσαν όλα αυτά να γίνουνε, εφόσον έρθει το θέμα στο Δημοτικό Συμβούλιο, γιατί ο κος Μπαλάγκας είπε ότι δεν ενημερώθηκε. Και αν δεν ενημερώνετε τους δικούς σας Συμβούλους, τι, που πάμε, τι κάνουμε δηλαδή; Η Δημοκρατία, ποια είναι η Δημοκρατία, τι σχέση έχει με αυτό με τη Δημοκρατία.

Δεύτερον, υπάρχει η επικείμενη ρύθμιση νομοθετική, η οποία κατ’ άλλους θα έχει ευεργετικά κατ’ άλλους δεν θα είναι. Εγώ πιστεύω θα είναι ευεργετικές οι ρυθμίσεις να γίνουν, γιατί βιαστήκαμε. Γιατί να φορτωθείς αυτό το φορτίο απόψε εδώ πέρα για να κάθεσαι να, να υφίστασαι αυτά που υφίστασαι, σε 10-15 μέρες, 20, θα γίνονταν, απλά πράγματα, απλή, απλή λογική.

Νομίζω ότι στις κρίσιμες στιγμές που ζούμε, εγώ δεν θα μιλήσω ούτε για μπαταχτσήδες ούτε για τίποτε, έτσι μάθαμε. Μάθαμε να παρκάρουμε παράνομα και να πάμε στο Δήμαρχο ή στον Αντιδήμαρχο να σβήνουμε την κλήση. Μάθαμε έτσι, μάθαμε αλλιώς.

Ας ξεκινήσουμε από εδώ και πέρα, αλλά, με αποφάσεις σοβαρές εδώ πέρα και με πλήρη ενημέρωση του κόσμου. Εδώ οι άνθρωποι δεν ξέραν τίποτε, ξαφνικά βρεθήκανε προ τετελεσμένων γεγονότων.

Και για εκείνο του φοιτητή που του πήραμε τα 30€ τώρα τι, τι θα του πούμε: ότι κάναμε καλά, ότι πράξαμε σωστά; Περάσαμε όλοι από φοιτητές και είχαμε προβλήματα οικονομικά. Άντε τώρα να απολογηθούμε και γι’ αυτό!

Εγώ θα πρότεινα, αν ανασταλεί η απόφαση. Να πάρουμε απόφαση εδώ απόψε, να ψηφίσουμε όλοι, να μην κρυβόμαστε όλοι πίσω από την κα Κίτσου. Εμείς είμαστε η αρχή, εσύ είσαι η αρχή. Η κα Κίτσου τον έπαιξε τον ρόλο της, είπε αυτά που είπε. Δεν ξέρω αν την τιμούν αυτά που είπε. Να ψηφίσουμε, να ανασταλεί, να περιμένουμε την νέα ρύθμιση, να πάρουμε, να ξαναμαζευτούμε εδώ πέρα, να πάρουμε αποφάσεις, να τις κοινοποιήσουμε στους Πολίτες, να είναι ενήμεροι οι Πολίτες, όλοι. Και τότε πλέον να δούμε πως θα το χειριστούμε το θέμα.

Λοιπόν, η πρότασή μου είναι αυτή πλέον! Αναστολή, άμεση, να ψηφίσουμε εδώ πέρα, γιατί πρέπει να πάρουν το λόγο όλοι, να τον παίρνω εγώ τον λόγο, να τον πάρουν και οι δικοί σου Δημοτικοί Σύμβουλοι, γιατί κι αυτοί απολογούνται στην κοινωνία κι αυτοί, αυτές τις μέρες, όπως εμείς εδώ πέρα ήμασταν δέκτες παραπόνων, είναι κι αυτοί δέκτες παραπόνων, γι’ αυτή την διαδικασία που ακολουθήθηκε.

Λοιπόν, δεν έχω να πω τίποτε άλλο. Η πρότασή μου είναι: άμεση αναστολή, αφού ψηφίσουμε εδώ πέρα, να πάρει ο καθένας τις ευθύνες του, να πει on camera και στους Πολίτες εδώ πέρα τι πιστεύει για όλα αυτά που γίνανε.

**ΠΑΠΑΛΕΞΗΣ:** Να καταθέσω καταρχήν κάποιες απόψεις, οι οποίες θα βοηθήσουν, καθότι υπήρξα Δήμαρχος και έχω κάποιες, κάποια στοιχεία. Τα λεφτά τα ληξιπρόθεσμα τα οποία οφείλονται στο Δήμο Αρταίων, ο οποίος, ξαναλέω, ότι ήταν και νομίζω ότι παραμένει, δεν την ξέρω ακόμα, παραμένει υγιής Δήμος, ένας από τους λίγους υγιής Δήμους ανά την Ελλάδα, γιατί δεν έχει χρέη πολλά, έχει υπόλοιπο και εν πάση περιπτώσει εξυπηρετεί τις ανάγκες του.

Τα χρέη λοιπόν, τα ληξιπρόθεσμα των Πολιτών προς το Δήμο ήταν περίπου και κυμαίνονται θα έλεγα γύρω στα 4 εκατομμύρια ευρώ. Δεν ξέρω πόσα άτομα αναλογούν αυτά, αλλά περίπου αυτά τα λεφτά. Ανεβοκατεβαίνουν ανάλογα με τις κοινωνικές συνθήκες και με τις οικονομικές. Άλλος πληρώνει, άλλος δεν πληρώνει, άλλος προστίθεται, άλλος αφαιρείται. Περίπου στα 4 εκατομμύρια και εκεί νομίζω πρέπει να είναι και σήμερα το ποσό.

Πράγματι, η Υπηρεσία έχει υποχρέωση και ο Δήμος και η Πολιτική Ηγεσία να κάνει ό,τι είναι δυνατόν, έτσι, αυτό μέσα σε εισαγωγικά, γιατί ελέγχονται, για να εισπράξει τα λεφτά. Κι αυτό δεν είναι μόνο το Υπηρεσιακό καθήκον, δηλαδή με την έννοια θα ελεγχθούμε, που θα ελεγχθούμε, αλλά είναι και το θέμα της βιωσιμότητας του Δήμου. Διότι ο Δήμος τα έσοδα που έχει είναι από τις κρατικές επιχορηγήσεις, από τα κεντρικά, που αυτές συνέχεια μειώνονται, έως κοντεύουν να σβήσουνε και είναι και τα λεφτά που μαζεύεις από τον κόσμο, από εδώ, από τα ανταποδοτικά τέλη δηλαδή, τα δημοτικά τέλη. Τα οποία δημοτικά τέλη, επειδή εισπράττονται μέσω της ΔΕΗ, όπου εκεί ο κόσμος δεν έχει να πληρώσει, όπως αντιλαμβάνεστε, και πηγαίνουν και κάνουν ρυθμίσεις και κόντρα ρυθμίσεις στη ΔΕΗ. Όταν λοιπόν σε ένα λογ/σμό 500€ πας και δίνεις 50€, τα 50€ αυτά προφανώς δεν βγάζει αναλογικά η ΔΕΗ τι χρωστάει στο Δήμο Αρταίων, κρατάει τα δικά της, κρατάει και τα δικά σου, όταν θάρθει η ώρα, αυτός και σε εξοφλήσει μετά από κανα χρόνο, και όταν θέλει στα αποδίδει. Γιατί δεν έχω καταλάβει ποτέ με ποια λογική και τι λογ/σμό κρατάει η ΔΕΗ και τι αποδίδει σε όλους τους Δήμους, όταν και όσα θέλει, κατά την άποψή μου. Πάντα έφυγα με αυτή την απορία.

Εν περιπτώσει, άρα δεν πληρώνει ο κόσμος ρυθμίσεις, άρα τα ανταποδοτικά, τα δημοτικά τέλη μειώνονται. Ως εκ τούτου, μην απελπιστείτε καμία μέρα που θα δείτε όταν δεν κυκλοφοράν τα απορριμματοφόρα γιατί δεν θα υπάρχει πετρέλαιο, γιατί εκεί θα φτάσουμε.

Αυτά τα βλέπει ο Δήμος, τα βλέπει ο Δήμαρχος. Από την άλλη μεριά έκανε και ένα λάθος τακτικής την οποία δεν ήξερε γιατί ήταν νέος. Δεν άκουγε, εντάξει, δεν έχουμε και απαίτηση να μας ακούσει. Όταν ήρθε εδώ πέρα έπιασε όλες τις κλήσεις που υπήρχαν εδώ μέσα, λες κι εμείς δεν ξέραμε να τις βεβαιώσουμε, ήμασταν χαζοί εμείς, κι εγώ και ο προηγούμενος Δήμαρχος και ο παραπροηγούμενος, τα τσάκωσε να πούμε, τα βεβαίωσε όλα. Ανεβάζει το δείκτη των ανείσπρακτων, γιατί αυτά παρακολουθούνται από το Παρατηρητήριο, φαίνεται ότι 1 εκατομμύριο ευρώ βεβαιώθηκαν, τα οποία είναι ανείσπρακτρα, αυτά χτυπάνε κόκκινο στο Παρατηρητήριο και πρέπει αυτά να βρεθεί τρόπος να μειωθούν αυτά. Και όταν αυτά είναι αέρα λεφτά, έτσι, όταν είναι από τις δημοτικές κλήσεις. Γιατί άλλο να χρωστάει ο άλλος από ενοίκια, που πρέπει να εισπραχθούν τα λεφτά, γιατί πραγματικά είναι τα λεφτά, και άλλο είναι να χρωστάει έναν παιδάκι τώρα με το μηχανάκι που πάρκαρε, γιατί θεωρούσε γιατί ζούσαμε σε μία χώρα ευδαιμονίας, μία εικονική πραγματικότητα ότι αυτά δεν πληρώνονται.

Είναι ένα θέμα το οποίο το έκανε τώρα λάθος, δεν το άκουσε βέβαια, αλλά πέρα από εκεί όμως, αφού βεβαίωσε τις κλήσεις από το 60 και μετά και μάλιστα μας φέραν και απόφαση Αρείου Πάγου ότι δεν παραγράφονται στην πενταετία, ακόμα και μετά από 15 χρόνια μπορεί να βεβαιωθούν. Έρχεται ο Δήμαρχος εδώ πέρα και λέει, κοιτάξτε να δείτε, κάθε Αρτινός Πολίτης, προκειμένου……δικαιούται να σβήσει μία κλήση. Το είπε κυρία Κιτσαντά, ή δεν το είπες εδώ; Ο καθένας μπορεί να σβήσει μία κλήση, αν παρκάρει παράνομα και ο Δήμαρχος, σαν καλός Δήμαρχος ας πούμε θα του τη σβήσει. Αυτό είναι το παράδειγμα δηλαδή που κάνουμε, έτσι, που δίνουμε. Εν πάση περιπτώσει, αυτό παρένθεση.

Ξεχωρίζω, θέλω να ξέρω, απέξω η Οικονομική Υπηρεσία, είναι άψογη, έχουν ήθος και κάνουν σωστά τη δουλειά τους. Όμως, αυτό που κάνουν και πρέπει να πούμε, που πρέπει να κάνουμε δηλαδή, να βεβαιώσουνε, δεν το βεβαιώνουνε στα κρυφά. Γιατί αν το είχε κάνει στον Τσιρογιάννη η κυρία, στα κρυφά, θα την είχε φάει η μαρμάγκα, σας το λέω ξεκάθαρα. Όχι μόνο κρυφά, πήγε η κοπέλα και είπε, κύριε Δήμαρχε, εγώ δεν μπορώ να τα κρατήσω άλλο αυτά, πρέπει να τα δώσω γιατί κάποια στιγμή θα ελεγχθώ και θα πάω, θα χάσω τη δουλειά μου. Και ο Δήμαρχος είπε μάλιστα, ενώ θα μπορούσε να πει όχι τώρα, μετά από ένα εξάμηνο. Γιατί δεν συζητάμε να χαρίσουμε χρέη, προσέξτε! Δεν συζητάμε να τα διαγράψουμε, έτσι. Άρα συζητάμε για να τα εισπράξουμε αργότερα.

Δηλαδή, αν είμαι Δήμαρχος εγώ δεν μπορώ να σταθώ σε ένα Δικαστήριο και να πω στον Πρόεδρο απέναντι: κύριε Πρόεδρε, ξέρω ότι χρωστάει ο κόσμος, αλλά ξέρω ότι δεν μπορεί να πληρώσει και εγώ είμαι Δήμαρχος, δεν είμαι δημόσιος υπάλληλος και κάντε με ότι καταλαβαίνετε. Έχετε την εντύπωση εσείς ότι θα τον δίκαζε κανένας Δικαστής; Όχι βέβαια. Δεν θα γινόταν αυτό, γιατί δεν υπάρχει ούτε δόλος, ούτε έβαλε τίποτε στην τσέπη του ο Δήμαρχος, ούτε πήγε να εξυπηρετήσει κάποιους.

Αντιθέτως τώρα, υποψιάζομαι, και εδώ θα είμαστε, ένας-ένας θα περνάει στην πόρτα, ένας-ένας. Και να το δούμε, μπορεί να κάνουμε, κάτι κάνουμε και για σένα. Και αυτή η δουλειά θα γίνεται. Όλοι αυτοί οι 700. Όπως πέρασαν και αυτοί με τις κλήσεις, υποψιάζομαι, έτσι, δεν ορκίζομαι, μην μου πείτε να υπογράψω, δεν υπογράφω. Υποψιάζομαι, εδώ είμαστε και θα δούμε.

Λοιπόν…

………………………(Παρέμβαση εκτός μικροφώνου)

**ΠΑΠΑΛΕΞΗΣ:** Εντάξει, δεν ξέρω. Πάντως εγώ έχω μία κλήση να σβήσω και θέλω να πάω να βρω τον κο Δήμαρχο γιατί δικαιούμαι κι εγώ μια κλήση από τη Δημοτική. Πάμε παρακάτω.

Άρα λοιπόν, κοιτάξτε, απέξω η Οικονομική Υπηρεσία που έκανε άψογα τη δουλειά πρέπει να κάνει αυτό που πρέπει να κάνει, τελειωμένα αυτά, έτσι ξεκάθαρα.

Πάμε τώρα στο πολιτικό επίπεδο. Ο Δήμαρχος, η Δημοτική Αρχή, η οποία από ότι αποδείχθηκε εδώ πέρα τουλάχιστον δεν ήξεραν κιόλας τα παιδιά και λογικό είναι, ο Δήμαρχος λοιπόν αποφάσισε να κάνει αυτή. Γιατί το έκανε αυτό: δεν καταλαβαίνει ότι πολιτικό όφελος δεν έχει; Γιατί αν νομίζει ότι έχει πολιτικό όφελος, θα του πω εγώ και άλλη πατέντα να κάνει κανά δυο-τρεις φορές ακόμα για να μην κατέβουμε καθόλου εμείς, να βγει από την πρώτη Κυριακή μοναχός του. Να πάει να κόψει και όλα τα ρολόγια από τη ΔΕΥΑ που χρωστάει ο κόσμος, που χρωστάει πάρα πολύ κόσμος, που δεν μπορεί να πληρώσει ο κόσμος, έτσι, δεν ξέρω αν το κάνει ή δεν το κάνει. Να κόψει κι εκεί, ας πούμε, να βάλει μία τάξη κι εκεί πέρα. Γιατί εγώ τον πληρώνω, έχω ακόμα να πληρώσω, δεν ξέρω πόσο θα έχω ακόμα, θα πληρώνω το νερό, παρότι δεν ξέρω αν το πλήρωσα κιόλας μη πάει και δει στη ΔΕΥΑ ότι είμαι απλήρωτος και με διαψεύσει κιόλας…… (γέλια)

Εν πάση περιπτώσει, άρα λοιπόν είναι ζήτημα σοβαρό, είναι ζήτημα πολιτικό, πολιτικότατο. Γι’ αυτό πρέπει να δούμε τι κάνουμε εδώ πέρα. Προφανώς δεν μπορεί να χαριστούν τα λεφτά, προφανώς πρέπει να πληρώσουμε. Προφανώς πρέπει να μπει μια άλλη λογική, όλα αυτά τα πράγματα που πρέπει να γίνουνε, αλλά πρέπει να γίνουν με όμορφο τρόπο, διότι ζούμε σε μία κατάσταση έκτακτης ανάγκης, πολέμου.

Άρα λοιπόν, εδώ πέρα, πρέπει να δούμε τι γίνεται. Και πραγματικά θα παρουσιαστούν προβλήματα σοβαρά ας πούμε, αν κάποιος είχε την εντύπωση ότι δεν κατάσχονται τα λεφτά, ή δεν ήξερε γιατί είχε νταραβέρι με άλλες Υπηρεσίες, το Δήμο, προφανώς, πάρα πολλοί δεν τον υπολογίζουν και μπορούμε να τους πάρουμε τα λεφτά.

Κύριε Δήμαρχε, εγώ καταλαβαίνω επειδή έχω διοικήσει, και επειδή αναφέρατε κι εμένα, σας λέω ότι το κάναμε κι εμείς μετά από πολλή σκέψη, δεν θυμάμαι αν ήταν 5.000 ή 10.000€ το ποσόν, ξέρω όμως ότι ήταν 30 ή 33 άτομα, συγκεκριμένα, αν κάνω λάθος κυρία Κίτσου διορθώστε με, έτσι, δεν… Λέω όμως γιατί ήταν συγκεκριμένα. Γιατί ήτανε ποσά των 100.000€ των 80.000€, από εταιρείες που χρωστούσαν ενοίκια κι όχι μόνο ενοίκια στο Δήμο και που έχουν τελειώσει και έχουν κλείσει οι εταιρείες αυτές και δεν υπάρχουν πλέον, άρα ο Δήμος σίγουρα θα χάσει τα λεφτά του. Και κοιτάξτε να δείτε, δεν τελειώνει η διαδικασία εκεί, υπάρχει και επόμενο σκαλοπάτι, έτσι, κατάσχεση σπιτιών κ.λπ., κ.λπ.. Εγώ λοιπόν, το έκανε τότε συνειδητά, γιατί αφού βέβαια με ενημέρωσε η Υπηρεσία και έπρεπε να αποφασίσω, αν θα σταματήσω την Υπηρεσία, που δεν μπορούσα να τη σταματήσω, αλλά με μια συνεννόηση. Θα μπορούσα να της πω της Υπηρεσίας περίμενε 2 μήνες και θα δούμε. Και αν η Υπηρεσία έλεγε ότι δεν μπορώ να το κρατήσω άλλο, έπρεπε να βρει ένα τρόπο εδώ, νομικό, κάτι ξέρω εγώ, εν πάση περιπτώσει, γιατί το πολιτικό κόστος, υπάρχει πολιτικό κόστος, το υφίσταται ο Δήμαρχος και όχι προφανώς η Υπηρεσία η οποία δεν έχει ανάγκη από ψήφους, κάνει τη δουλειά της η κοπέλα και την κάνει πάρα πολύ καλά σας πληροφορώ, και σας διαβεβαιώνω.

Άρα, γιατί είμαστε εδώ σήμερα; Σήμερα εδώ είμαστε διότι εκτός του ότι έχουμε μια λογική ας πούμε να βάλουμε τα πράγματα στη σειρά, έχουμε και πρόβλημα οικονομικό σαν Δήμος, υπολογίζω εγώ, δεν ξέρω, γιατί το να θέλεις να εισπράξεις εδώ και τώρα τα λεφτά, πέρα του ότι θέλεις να τιμωρήσεις κάποιο κόσμο και μη νομίζεις ότι θα σε επικροτήσουν οι υπόλοιποι, το παρακολουθούν απέξω. Πέρα από το ότι μπήκε η κοινωνία σε μία διαδικασία να τσακωθούνε. Γιατί κάποιοι λένε καλά κάνει και τους βάζει σε γραμμή, γιατί εγώ πληρώνω, αλλά κι αυτοί που δεν πληρώνουνε λένε, έτσι είναι; Εγώ είχα ένα μηχανάκι που είπε ο άλλος και επειδή κάθομαι σε πεζόδρομο φοβάμαι μην το κλέψουν και παρκάρω από κάτω. Τώρα άμα θα δω μηχανάκι να παρκάρει επάνω, θα παίρνω τηλέφωνο το 100!

Κοιτάξτε να δείτε διαδικασία τώρα, η μισή κοινωνία απέναντι στην άλλη. Αυτά είναι φαινόμενα τα οποία δεν είναι καλά και δε νομίζω ότι είναι εις όφελος της Δημοτικής Αρχής.

Πρέπει, επαναλαμβάνω, να βρεθεί τρόπος και υπάρχουν τρόποι, πίεση κ.λπ., να εισπραχθούνε τα λεφτά. Όχι όμως μπαμ και κάτω. Δηλαδή με μια πιστολιά να τον καθαρίσεις τον άλλον.

Κλείνω, κλείνω, κλείνω. Το γεγονός λοιπόν ότι αναγκαστήκαμε να πάμε σε τόσο δύσκολα μέτρα, σημαίνει ότι ο Δήμος έχει ανάγκη εδώ και τώρα, ρευστότητας. Αυτό, κατ’ εμένα, λέει πολλά. Και εύχομαι να μη βγει μπροστά, όταν είχατε αναλάβει είχα πει δυο πράγματα θέλω από σας, δε θέλω πολλά πράγματα. 1ον. Να μη κάνετε μεγάλη ζημιά στο Δήμο και 2ον. Να μην τον χρεοκοπήσετε. Δεν ξέρω αν κάποιο από τα δυο συμβαίνει, αλλά πάμε προς αυτή την κατεύθυνση, γιατί βλέπω πολύ μεγάλη πρεμούρα να εισπραχθούν λεφτά.

Τώρα, επειδή βέβαια… σαφώς θα πω πρόταση. Επειδή βέβαια, δεν χαρίζουμε λεφτά και τα λεφτά είναι προστατευμένα έτσι, είναι διασφαλισμένα, είναι βεβαιωμένα και δεύτερον, πάνω από 300€ έχουμε μπλοκάρει και την φορολογική ενημερότητα, έτσι, δεν χαρίζονται τα λεφτά, δεν τα χάνει τα λεφτά ο Δήμος.

Γι’ αυτό λοιπόν συνάδελφοι, πιστεύω ότι πρέπει να βρεθεί τρόπος, και βρίσκεται τρόπος, δεν θέλω το νομικό, εμείς εδώ είμαστε πολιτικό όργανο. Μπορεί να πάρουμε και μια απόφαση η οποία δεν είναι πάρα πολύ νόμιμη, είναι πολιτική. Και λέει ότι, με δεδομένο ότι περιμένουμε κάποια ρύθμιση η οποία είναι ρύθμιση σοβαρή ρύθμιση και όχι αυτή που κάνει το Ταμείο του Δήμου, που πας εκεί πέρα και σου λέει 12, τόσο μπορεί να κάνει, 12 δόσεις. Αλλά πως; Μέσα και οι τόκοι, μέσα και οι προσαυξήσεις, δεν χαρίζεται τίποτα. Ενώ αυτό που θα ρθεί θα είναι 100 δόσεις, δεν ξέρω πόσες θα είναι, θα χαριστούν όλες οι προσαυξήσεις, θα είναι μόνο στο κεφάλαιο, ενδεχομένως, πιθανότατα.

**ΚΙΤΣΑΝΤΑ:** Και τμηματικά.

**ΠΑΠΑΛΕΞΗΣ:** Ναι. Εν πάση περιπτώσει, πάντως είναι πολύ, πολύ ευνοϊκή η ρύθμιση. Ως εκ τούτου, έχοντας αυτό το μέτρο, μπορούμε να πάρουμε μια απόφαση να αναστείλουμε, με κάποια διαδικασία, έστω και να είναι και λίγο παράνομη παιδιά έτσι, εγώ δέχομαι να παρανομήσω σε αυτή την υπόθεση, γιατί ξέρω πολύ καλά ότι δεν έχω δόλο, ξέρω πολύ καλά ότι δεν ωφελούμαι τίποτα και ξέρω πολύ καλά ποια είναι η κατάσταση της οικονομίας. Και όταν Ομόφωνα το Δημοτικό Συμβούλιο πάρει αυτή την απόφαση, δεν ξέρω που μπορεί να μας, να μας μπλοκάρουν. Νομίζω ότι πρέπει να πάμε σε αυτό το θέμα, γνωρίζοντας ότι μπορεί και να μην είναι νομικά πολύ σωστή η απόφαση αυτή.

Γι’ αυτό λοιπόν νομίζω ότι, πρέπει να το ξαναδούμε.

Εντάξει, τι να κάνω τώρα, δεν είμαι καλός. Εντάξει βρε Κώστα, εντάξει.

Λοιπόν, εν πάση περιπτώσει τώρα, λέμε τώρα, να δούμε, να το δούμε, εγώ έκανα μία πρόταση, να συζητήσουμε, και μπορεί να είναι λάθος η πρότασή μου και να δούμε καλύτερα. Εγώ περιμένω από τον Κώστα τον Τράμπα να φέρει μια πιο σωστή πρόταση έτσι ώστε, έτσι ώστε να, να βρεθεί κάποια λύση. Τώρα αν αυτή η πρόταση δεν περάσει και εσείς πάτε ας πούμε και σφάξτε τον κόσμο, με γεια σας με χαρά σας παιδιά, πάρτε το απάνω σας όλο και τραβάτε, δεν έχω πρόβλημα εγώ. Την δόξα εμένα, πάρτε εσείς τη δόξα, δεν τη θέλω εγώ.

**ΠΡΟΕΔΡΟΣ:** Κυρία Κιτσαντά.

**ΚΙΤΣΑΝΤΑ:** Λοιπόν, καταρχήν δεν ζούμε σε ομαλές περιόδους έτσι. Έχουμε τώρα 7, 7,5 χρόνια οικονομική κρίση, συνεχείς πολιτικές λιτότητες, μνημόνια, κόντρα μειώσεις στους μισθούς, κόντρα μειώσεις στις συντάξεις, αυξήσεις φόρων, αυξήσεις ασφαλιστικών εισφορών, ο κόσμος έχει απηυδήσει, έχει βρεθεί στο όριο της απόλυτης καταστροφής. Το μόνο που δεν θέλει είναι να ρθεί ο Δήμος να του δώσει μία σπρωξιά να πέσε κάτω από το γκρεμό! Κι αυτό που δεν θέλει ο Δήμος το κάνει… Κι αυτό που δεν θέλει ο κόσμος, το κάνει ο Δήμος Αρταίων.

Δεν είναι πολλές οι περιπτώσεις στη Χώρα, αγαπητοί συνάδελφοι, που παίρνουν αυτό το μέτρο και πάνε και κατάσχουν λογ/σμούς. Υπάρχουν 325 Δήμοι σε όλη τη Χώρα και είναι ζήτημα αν έχει γίνει αυτό το μέτρο για 12-15 Δήμους, ή σε κάποιες περιπτώσεις για μεγάλα ποσά. Και μάλιστα, τα μεγάλα ποσά, τους μεγαλοοφειλέτες, αυτούς που κάνουν κατάχρηση των δημοσίων, των κοινοχρήστων χώρων, αυτούς που χρωστάνε συστηματικά χρήματα, βεβαίως να τους κυνηγήσει ο Δήμος.

Αλλά να στρέφεται τώρα ο Δήμος στη γυναικούλα που έχει 300€ σύνταξη, στον ελεύθερο επαγγελματία που με τα χίλια ζόρια ας πούμε ο άνθρωπος μπορεί να μαζεύει 800-1.000 ευρώ στο τέλος του μήνα να μπορέσει να πληρώσει μια εφορία, ένα ΦΠΑ, ένα λογ/σμό, ένα ασφαλιστικό ταμείο. Στον άνεργο, στον κακομοίρη δηλαδή, γιατί για κακομοίρηδες μιλάμε, το 80% των περιπτώσεων από τις 722, είναι για ποσά κάτω των 5.000€. Και είναι ως επί το πλείστον, παραβάσεις του…που έχουν να κάνουν με τις κλήσεις ή μικρές άλλες παραβάσεις, οι οποίες κρατάνε από τον καιρού του Κουρπασιά που λέμε, 12ετίας, και βάλε.

Αυτός ο κόσμος, σας ρωτάω τώρα, μεθαύριο θα κληθεί να πληρώσει το φόρο εισοδήματος, λήγουν οι φορολογικές δηλώσεις μεθαύριο και θα κληθεί τέλος του μήνα να πληρώσει την 1η δόση. Υπάρχουν άνθρωποι που δεν μπορούν να το κάνουν, που δεν μπορούν να καλύψουν τις βασικές τους υποχρεώσεις. Υπάρχουν άνθρωποι που δεν έχουν να ζήσουν.

722 περιπτώσεις είναι 722 οικογένειες, 722 οικογένειες είναι πάνω από 2 με 2.500 κόσμος, δεν είναι λίγοι άνθρωποι. Σήμερα το πρωί ήρθε στο γραφείο μου ένας ταλαίπωρος νεαρός ο οποίος είναι τοξικομανής, και παρακολουθεί το πρόγραμμα ΚΕΘΕΑ στην Πρέβεζα, και μου λέει: μου κάναν κατάσχεση στον κοινό λογ/σμό που έχω με τη μητέρα μου, γιατί μου ζητάνε πίσω ο Δήμος Αρταίων ως αχρεωστήτως καταβληθέντα κάποια Προνοιακά Επιδόματα. Έλεος. Έλεος!!

Υπάρχει Συμπολίτης μας που έχει παραπληγικό παιδί, και του έχετε κατάσχει το λογ/σμό. Και έχω την αίσθηση ότι μέσα σε αυτή το λογ/σμό πιθανό να έχει και το όνομα του παιδιού του και να παίρνει τα Προνοιακά Επιδόματα και τα Προνοιακά Βοηθήματα. Ξαναλέω: ΕΛΕΟΣ.

Και δεν είναι μονάχα οι φοιτητές, δεν είναι μονάχα οι ελεύθεροι επαγγελματίες, δεν είναι μονάχα οι συνταξιούχοι, δεν είναι μονάχα οι άνθρωποι που δεν είχαν προλάβει, για διάφορους λόγους, είτε γιατί ο λογιστής τους δεν το έκανε, ή γιατί δεν όφειλαν και δεν είχαν προνοήσει να κάνουν ακατάσχετους τους λογ/σμού σας, οι οποίοι έχουν μείνει. Αυτό το μήνα δεν μπορούν να ζήσουν, δεν μπορούν να πάνε στο Σούπερ Μάρκετ, δεν μπορούν να φέρουν λεφτά στο σπίτι, δεν μπορεί να θρέψουν τα παιδιά τους.

Πως προχωράτε σε τέτοιου είδους ενέργειες, με ποια συνείδηση κύριοι συνάδελφοι; Και απευθύνομαι σε όλους τους συναδέλφους έναν-έναν, απέναντι η Συμπολίτευση, η Δημοτική Αρχή, και θέλω και προσωπικά να τοποθετηθείτε, και όσοι διαφωνείτε να διαφοροποιηθείτε και σε τελική ανάλυση. Με ποια συνείδηση βάλατε το όριο στα 1.000€; Μάλιστα, λέει ο Νόμος. Ο Νόμος λέει από τα 50€. Γιατί δεν το βάλατε από τα 50€; Ξέρετε πόσοι θα είναι οι Πολίτες, οι Αρτινοί Δημότες που θα χρωστάνε από τα 50€; Χιλιάδες! Και προφανώς περιμένει η σειρά.

Έκανε ερώτημα ο κος Καμίνης, μάλιστα, στον κο Ζυγούρη κύριε Δήμαρχε που επικαλείσαι τη γνωμοδότησή του, γιατί έχει ο Δήμος Αθηναίων 5.000 πληθυσμό, έχει 1 εκατομμύριο οφειλέτες που χρωστάνε 392 εκ ευρώ. Τι θα κάνει λοιπόν; Θα πάει και θα τους κατάσχει τους λογ/σμούς; 352 Δήμοι, σας λέω εγώ.

Το θεωρείτε… Όχι, μιλάτε και επικαλείσθε τους Δημάρχους που έκαναν τέτοιου είδους κατασχέσεις. Κι εγώ σας λέω ότι είναι και άλλοι 315 που δεν έκαναν, που παίρνουν το πολιτικό κόστος και λένε ότι σε αυτές τις εποχές και σε αυτές τις συνθήκες, εγώ δεν πάω να πάρω το λογ/σμό του φτωχού Συμπολίτη μου. Γιατί ο Δήμος είμαι εγώ, ο Δήμος είναι οι άνθρωποι. Ο Δήμος δεν είναι ένα απρόσωπος μηχανισμός εισπρακτικός, φορολογικός ή οτιδήποτε άλλο. Ο Δήμος είμαστε εμείς, ο καθένας από μας.

Και στην περίοδο της οικονομικής ύφεσης, πάντα οι Συμπολίτες μας, στηρίζοντας τις Τοπικές Αυτοδιοικήσεις, τους Τοπικούς Άρχοντες να τους βοηθήσουν, να τους στηρίξουν.

Και δεν είναι μονάχα απλά οι ευάλωτες ομάδες, αρκεί που βάζουμε τον πήχυ κάτω στα, κάτω από τη γη στα 100 ή στα 200€ το μήνα. Υπάρχουν και Συμπολίτες μας οι οποίοι δεν θέλουν να χρωστάνε, δεν είναι φύση και θέση μπαταχτσήδες, θέλουν να πληρώνουν, αλλά δεν μπορούν. Και δεν μπορούν γιατί είναι ρύθμιση στην Εφορία, ρύθμιση στην Τράπεζα, ρύθμιση στο Ταμείο, ρύθμιση στο νοίκι, ρύθμιση στο τηλέφωνο, ρύθμιση στη ΔΕΗ, δεν μπορούν. Πως θα γίνει δηλαδή; Αντί λοιπόν να βοηθήσουμε αυτό τον κόσμο, να σταθούμε δίπλα του, πάμε απέναντι και τον καταβαραθρώνουμε.

Λέτε ας πούμε για παράδειγμα ότι δεν θέλετε ας πούμε να διχάσετε την κοινωνία και ότι εσείς υπερασπίζεστε το δίκαιο των Πολιτών, γιατί δεν υπάρχουν Πολίτες δύο ταχυτήτων. Σοβαρά; Δεν υπάρχουν Πολίτες δύο ταχυτήτων; Σε ποια κοινωνία ζούμε, ζούμε στην ιδεατή κοινωνία όπου όλοι είμαστε ωραίοι και καλά; Δεν υπάρχουν φτωχοί και πλούσιοι, δεν υπάρχουν άνθρωπου που ζουν ούτε με ένα ευρώ; Δεν υπάρχουν οικογένειες που δεν έχουν ούτε ένα ευρώ εισόδημα; Και άλλοι που έχουν και όντως συστηματικά φοροδιαφεύγουν; Δεν υπάρχουν Συμπολίτες μας που είχαν μάθει να πηγαίνουν να σβήνουν την Κλήση και άλλοι που πήγαιναν και την πλήρωναν; Ή άλλοι που έλεγαν Δήμαρχε δεν έχω να την πληρώσω, γιατί δεν με ευνοεί η ρύθμιση των 12 δόσεων, κάνε μου κάτι άλλο. Και του λέγατε, τι να κάνουμε, αυτός είναι ο Νόμος;

Ωραία. Και σας δίνει τη δυνατότητα μεθαύριο, το είπατε κι εσείς, το ξέρουν οι πάντες ότι έρχεται νομοθετική ρύθμιση, η οποία είναι ευνοϊκή. Λέει, μέχρι 100% διαγραφή των προσαυξήσεων, αν το ποσό πληρωθεί, αν το κεφάλαιο πληρωθεί όλο και συστηματικά αρχίζει από 80 και φτάνει μέχρι 100 δόσεις.

Λοιπόν, γιατί δεν περιμένατε λίγες μέρες; Τι σας, γιατί τόση πρεμούρα μέσα στον Ιούλιο…

Εγώ θα σας πω το εξής, τι σας πείραζε εκεί που περιμένατε τόσους μήνες και τόσα χρόνια, να περιμένετε λίγο ακόμα, τι σας πείραζε; Τώρα αυτοί οι 722 άνθρωποι, μεταξύ αυτών και οι περιπτώσεις αυτές που σας είπα, των αναξιοπαθούντων συμπολιτών μας, δεν θα μπορούν να τα ρυθμίσουν. Και δεν θα μπορούν να τα ρυθμίσουν, γιατί όπως λέτε εσείς δεν θα μπορούμε να παραβούμε το Νόμο. Σοβαρά, δεν μπορούμε να παραβούμε το Νόμο;

Ξέρετε πόσες περιπτώσεις Δημάρχων έχουνε μπει μπροστά και ακόμα και κατηγορούμενοι έχουν πάει για να υπερασπιστούν τους Συμπολίτες τους; Πόσοι μπήκαν μπροστά και είπαν ότι πάνω από όλα είναι το συμφέρον του Δήμου και των Δημοτών και μετά ο Νόμος; Ξέρετε πόσες περιπτώσεις Δημάρχων, εγώ θα σας πω περίπτωση του Δημάρχου Χαλανδρίου, που έχει πει στην Τράπεζα, ενώ έχει σταλεί σχετική τέτοια κατάσχεσης, μην προχωράς. Μην προχωράς, έχει δώσει το εντέλεσθαι στην Ταμία και έχει πει, πάρε την Τράπεζα και έχει πει μην προχωράς προσωρινά μέχρι να δούμε τι θα γίνει, για το άλφα, βήτα, ζήτημα. Εσείς δεν μπορείτε να το κάνετε αυτό;

Από την μια μας λέτε ότι εγώ δεν μπορώ να κάνω άρση και από την άλλη μας λέτε, ας έρθει στο γραφείο μου να βρεθούμε, να δούμε την κάθε μια περίπτωση και μετά θα δούμε τι θα κάνουμε, θα τη ρυθμίσουμε. Άρα εσείς από μόνος σας αφήνετε ένα παραθυράκι ότι υπάρχει έστω και άτυπα, μη νόμιμα ή με μια μικρή παράκαμψη του νόμου η δυνατότητα κάποιοι άνθρωποι να προβούν σε μια διαδικασία ευνοϊκής μεταχείρισης και ρύθμισης. Και καλά κάνετε και το λέτε. Γιατί να μην το εφαρμόσουμε;

…οφείλατε να ενημερώσετε, οφείλατε πριν προβείτε σε κατασχέσεις λογ/σμών, να βγείτε, πως βγαίνετε κάθε μέρα στις τηλεοράσεις για οποιοδήποτε θέμα, για τα χωράφια, για τα αυτά, για οτιδήποτε άλλο και δεν βγήκατε στην τηλεόραση να πείτε, έχουμε αυτό το πρόβλημα, έχουμε αυτό, περάστε να ρυθμίστε γιατί θα προβούμε σε κατασχέσεις. Γιατί δεν το κάνατε αυτό το πράγμα;

… ο εντεταλμένος Ταμίας είναι υποχρεωμένος να πάρει κάθε αναγκαίο μέτρο κατάσχεσης. Λοιπόν, πάρτε κάθε αναγκαίο μέτρο κατάσχεσης, άμα δε βρείτε λεφτά από αυτούς τους ανθρώπους, πάτε στα σπίτια, κάντε πλειστηριασμούς πρώτης κατοικίας… Σας θυμίζω ότι έχουμε πάρει απόφαση σαν Δημοτικό Συμβούλιο να μην προβούμε σε πλειστηριασμού πρώτης κατοικίας, το θυμάστε κύριε Πατήλα. Πάτε λοιπόν πλειστηριάστε σπίτια, πλειστηριάστε αυτοκίνητα, πλειστηριάστε οικοσκευές, εφαρμόστε το Νόμο. Αφού θέλετε να είστε τόσο νομοταγής, εφαρμόστε το Νόμο.

Αλλά εγώ σας λέω το εξής, δεν μπορεί ένας Δήμαρχος να είναι ένας διοικητικός υπάλληλος που θέλει να κάνει ευθυνόφο… επειδή φοβάται το Νόμο επειδή είναι ευθυνόφοβος θέλει να κάνει απλά τη δουλειά του. Δεν είναι Διοικητικός υπάλληλος ο Δήμαρχος, ο Δήμαρχος είναι τοπικός άρχοντας και οφείλει να στέκεται στο πλευρό των Δημοτών, οφείλετε να στέκεστε στο πλευρό όλων. Αν θέλαμε ένα τέτοιο Δήμαρχο και ένα φοροεισπράκτορα, θα λέγαμε εντάξει, τι θα κάνουμε; Πάμε να… Θα λέγαμε την Τρόικα να διορίζει τους Δημάρχους σε όλη τη χώρα για να εισπράττουν λεφτά. Αυτό θα κάναμε, θα καταργούσαμε και τα Δημοτικά Συμβούλια, γιατί έρχεστε να μας πείτε ότι δεν έχουμε αυτή την εξουσία άλλωστε σήμερα να πάρουμε τέτοια απόφαση, θα καταργούσατε και τα Δημοτικά Συμβούλια, και θα ερχόταν η κεντρική διοίκηση ή η Τρόικα στις Βρυξέλες και θα διόριζε Δημάρχους και θα γινόταν όλο το πανηγύρι με φοροεισπράξεις κ.λπ..

Λοιπόν, ακούστε να δείτε, υπάρχει η δυνατότητα; Ναι. Να φανούμε γενναίοι, να σταματήσουμε αυτή τη στιγμή. Εμείς θα υποβάλουμε, σε λίγο, θα καταθέσω και το σχέδιο Ψηφίσματος, θα ζητήσουμε την αναστολή εκτέλεσης εντάλματος, το υπ’ αριθμόν 22/2017 εντάλματος αναγκαστικής κατάσχεσης πολιτών, τουλάχιστον μέχρι να δημοσιευθεί ο Νόμος, που έχει τις ευεργετικές διατάξεις, τουλάχιστον μέχρι να δημοσιευθεί ο Νόμος που έχει τις ευεργετικές διατάξεις και να κληθείτε μετά, να καλέσετε τον κόσμο να ρθεί να κάνει ρυθμίσεις, ευνοϊκές ρυθμίσεις για να μπορέσει να σώσει την περιουσία του, τα σπίτια του, τους λογ/σμούς του και να συντηρεί τις οικογένειές του. Αυτή είναι η δουλειά σας και δεν είναι καμία άλλη.

**ΠΑΠΑΪΩΑΝΝΟΥ:** Λοιπόν συνάδελφοι κοιτάχτε, κοιτάχτε, ότι, ότι και να πω εγώ τώρα, αυτό φάνηκε στην αίθουσα εδώ και δύο ώρες. Τι συζητάμε; Για το άδικο αυτή της υπόθεσης. Και αυτή είναι μία πραγματικότητα, η οποία απορρέει από τι; Αν δούμε την οικονομική κατάσταση που βιώνουμε όλοι μας, δεν κάνουμε καμία κουβέντα ότι μπορούμε να προχωρήσουμε σε ένα τέτοιο μέτρο. Άραγες τι; Να ανακληθεί το μέτρο!

Υπάρχει κανείς άραγε εδώ στην αίθουσα που νομίζει ότι όλα αυτά που στάλθηκαν τα κατασχετήρια αύριο το πρωί θα πάνε οι κάτοικοι να πληρώσουνε; Που θα τα βρούνε; Εμείς κάνουμε Κοινωνικές Δομές από την μία μεριά Παντοπωλεία, Συσσίτια, Ιστορίες, για να βολέψουμε κάπως την κατάσταση, σε πρόσφατο Δημοτικό Συμβούλιο. Τώρα γυρίζουμε εμείς οι ίδιοι και του λέμε, το επίδομα Κοινωνικής Αλληλεγγύης που πήρες στο παίρνω εγώ γρηγορότερα, ή δεν γίνεται αυτό; Αυτό είναι μία πτυχή του προβλήματος, αυτό το αναγνωρίζουμε όλοι προφανώς.

Εγώ θα ήθελα, αν υπάρχει κάποιος που δεν αναγνωρίζει ότι υπάρχει οικονομικό πρόβλημα να μας το πει, έστω και ένας. Πιστεύω ότι το 80% δεν μπορεί να βγάλει το μήνα, με δανεικά, με το ένα, με το άλλο, τις υποχρεώσεις τις αφήνει για μετά, τι υποχρεώσεις να βάλουν;

Έγινε και λόγος μεγάλος πραγματικά για να δούμε κατά το πόσο είναι νόμιμο ή μη. Και άκουσα τον φίλο μου τον Τράμπα που τον εκτιμώ ιδιαίτερα, που λέει τι θα κάνουμε; Και βάζω και ένα ερώτημα φίλε Τράμπα. Αλήθεια τα Δικαστήρια έχουν γεμίσει μέσα Δημοτικούς Συμβούλους και Δημάρχους στις Φυλακές; Γιατί κάτι τέτοιο πράγμα δεν το έχω δει, για τέτοια ζητήματα.

Όπα! Να με πάρεις. Για ζητήματα που άπτονται αυτής της πολιτικής απόφασης που θέλουμε να πάρουμε. Κύριοι δεν σας δίνουμε μία, εκτός αν είναι πέμπτο Μνημόνιο της Δημοτικής Αρχής εδώ της δικιάς μας, ξέρω εγώ. Δεν μπορούμε να πληρώσουμε, δεν έχουμε. Τι θα μας κρεμάσουνε, όταν μας παίρνουμε τα χρήματα από την τσέπη, πάμε να πάρουμε τη σύνταξη και είναι μειωμένη κατά 2 κατοστάρικα, μας ρωτάνε αλήθεια; Είναι νόμιμο αλήθεια; Κρίθηκε αντισυνταγματικό αλήθεια; Και αφού κρίθηκε αντισυνταγματικό ρε παιδιά γιατί δεν μας τα δίνουν τα λεφτά; Και εμάς ζητάνε, όχι, να μας τα πάρουνε, να κατασχέσουμε λέει το λογαριασμό.

Σε αυτή, εδώ στην αστική τάξη, σε αυτούς τους Νόμους, εγώ με αυτούς τους Νόμους συζητάω αυτή τη στιγμή. Οι οποίοι δεν σε ρωτάει, σου τα παίρνει. Τα βγάζει παράνομα, δεν σου τα δίνει. Από την άλλη προχωράμε σε κατάσχεση.

Όχι κύριοι συνάδελφοι, δεν πρόκειται να πάθουμε τίποτε. Πολιτική θα είναι η απόφαση που θα πάρουμε, να ανασταλεί, ανεξάρτητα αν είναι νόμιμο ή όχι, δεν παίρνω το νόμιμο, παράνομα είναι όλα και τους μισθούς και τις συντάξεις που παρακρατούν, παράνομα τις κρατούν όλες.

Ναι, κι εμείς να προχωρήσουμε σε αυτή την απόφαση. Δεν υπάρχει άλλη λύση. Δεν είναι τυχαίο το ότι έχουμε τόσο κόσμο απόψε εδώ, για το ζήτημα αυτό, γιατί δεν το είχαμε χθες και προχθές;

Στην Άρτα βγήκα το πρωί να πιω καφέ και δεν μπορούσα να πιω καφέ. Ερχόταν ο ένας, τι έγινε τι κάνατε, τι δεν κάνατε; Και αφού ήταν ένα τόσο σοβαρό ζήτημα δεν θα ήταν κακό, τουλάχιστον να υπήρχε ενημέρωση στο Δημοτικό Συμβούλιο. Να μη το μαθαίνουμε από τον άλλο που πήγε να πάρει τα χρήματα και δεν τα βρήκε. Και να μην τσουβαλιάζουμε όλο τον κόσμο στην ίδια.

Σε ψήφισμα που θα καταθέσουμε παρακάτω για την ανάκληση αυτής της απόφασης, δεν είναι απόφαση ουσιαστικά, εντολή είναι, της εντολής, έτσι, να προχωρήσουμε σε αυτό το πράγμα, και να μην υπάρχει πρόβλημα κανένα και ό,τι είναι να συμβεί, ας συμβεί σε όλους μας, τι θα μας κάνουν δηλαδή; Πιστεύετε πραγματικά ότι θα μας δέσουν και θα μας πάνε μέσα; Αυτά είναι αστεία πράγματα. Δεν πρόκειται να το κάνουνε, δεν έχουνε κότσια, τέλος πάντων, να μην πω τίποτε άλλο να κάνουν. Θα το κάνανε εδώ και σε πολλούς άλλους Δημάρχους που έχουν μία άλλη άποψη και αντίληψη.

Λοιπόν, ευχαριστώ, δεν έχω τίποτε άλλο και καλώ όλους τους συναδέλφους, όταν προχωρήσουν…

**ΠΑΤΗΛΑΣ:** Ευχαριστώ κύριε Πρόεδρε. Δεν θα μιλούσα, αλλά επειδή αναφέρθηκε το όνομά μου δυο-τρεις φορές εδώ πέρα και από τον κο Τσιρογιάννη και από την κα Κιτσαντά.

Το θέμα κυρίες και κύριοι συνάδελφοι είναι ιδανικό για Αντιπολίτευση. Πραγματικά, πεδίο δόξης λαμπρόν σε σας, είπατε αυτά που είπατε, καλοδεχούμενα. Θεωρώ και πιστεύω ότι κανείς από μας δεν είναι σε ευχάριστη θέση αυτή εδώ να βάλουμε το χέρι στην τσέπη του οποιουδήποτε Συνδημότη μας, ή κανείς από μας δε θα νιώσει, να το πω έτσι, πιο απλά, δε θα νιώσει ευχάριστα το να πάει στην Τράπεζα, να δει 10 ευρώ λιγότερα, όχι 300 και 400 και 1.000.

Πάνω σε όλα αυτά που ακούστηκαν εδώ, με κάλυψε πλήρως ο κος Παπαλέξης, πλην κάποιων ακροτήτων. Τις οποίες ας τις κρατήσει για τον εαυτό του. Τάπε, τάπε, τα είπατε πραγματικά με το όνομά τους κύριε Παπαλέξη…

Τα είπατε… Όχι δεν θα συστεγαστώ στο πλευρό σας, ούτε θα συστρατευθώ. Αλλά τα είπατε πολύ καλά γιατί υπήρξατε πραγματικά ένας προηγούμενος Διαχειριστής που ξέρετε τι λένε οι Νόμοι.

Κι εγώ θα σταθώ πλέον στα δύο πραγματάκια που αναφέρθηκε ο κος Δήμαρχος στο τι κάναμε εμείς σαν Αντιπολίτευση. Κάναμε αυτό που δεν έπρεπε να κάνουμε κύριε Τσιρογιάννη και δεν κάναμε αυτό τον Λαϊκισμό. Σταθήκαμε στο ύψος των περιστάσεων. Κάναμε αυτό που προβλέπει, επειδή έτυχε να γνωρίζω, καλώς ή κακώς πέρασα 40 χρόνια από το Υπουργείο Οικονομικών, τον Κώδικα Δήμων και Κοινοτήτων, τον Κώδικα Δημοσίων Εισπράξεων, το άρθρο 9 είναι ξεκάθαρο και θέλετε να σας το διαβάσω τι λέει; Να σας το διαβάσω:

Η χρήση των αναγκαστικών μέτρων αυτών, ένα εκ των οποίων συζητάμε σήμερα, εναπόκειται στην κρίση του Προϊσταμένου της Ταμειακής Υπηρεσίας το ανέφερε η κα Κίτσου, ή του Δημοτικού Ταμείου που είναι βεβαιωμένο το έσοδο ο οποίος μπορεί να τα λάβει είτε αθροιστικά, είτε κάθε ένα χωριστά κατά την ελεύθερη κρίση του.

Άρα, εμείς εδώ, πιστέψτε με, δεν έχουμε καμία αρμοδιότητα, αν με ρωτήσετε για ποιο λόγο υπογράφτηκαν σε αυτό το χρονικό διάστημα, ενδεχομένως, να υπάρχει λάθος timing, λάθος χρόνου.

Εγώ κλείνω πάντως και λέω ότι, απόφαση τέτοια δεν μπορεί να σταθεί νομικά, χωρίς να γνωρίζω νομικά. Ευχαριστώ πολύ.

**ΠΑΠΑΖΟΓΛΟΥ:** Κύριε Πρόεδρε, κυρίες και κύριοι συνάδελφοι, βρισκόμαστε σήμερα στη δυσάρεστη θέση να καταθέσουμε τις απόψεις μας, για ένα πολύ σοβαρό θέμα που ταλανίζει τις τελευταίες μέρες και όχι αδικαιολόγητα ένα μεγάλο αριθμό Συμπολιτών μας. Είναι το γνωστό μας θέμα, ποια ζήτημα, των βεβαιωμένων προστίμων για παραβάσεις που έλαβαν χώρα στο Δήμο κατά τα παρελθόντα έτη και συγκεκριμένα κατά τη διάρκεια της θητείας προηγουμένων Δημοτικών Αρχών.

Τα εν λόγω πρόστιμα, όπως προβλέπεται και από το Νόμο, πρέπει να εισπραχθούν στο εύλογο χρονικό διάστημα. Κλήθηκε λοιπόν η σημερινή Δημοτική Αρχή, μέσω των Οικονομικών της Υπηρεσιών, να προβεί στην πράξη αυτή.

Διατυπώνοντας λοιπόν την προσωπική μου άποψη, έχω να παρατηρήσω ότι η συγκεκριμένη ενέργεια θα μπορούσε να μη γίνει τόσο βιαστικά και χωρίς μια ανάλογη προεργασία που θα είχε σαν πιθανό αποτέλεσμα την εξεύρεση μιας λύσης, συμφέρουσας, τόσο για τους Συμπολίτες μας-Οφειλέτες, όσο για τον ίδιο τον Δήμο.

Η αναμενόμενη ρύθμιση για χρέη προς το Δημόσιο, Δήμους, θα διευκολύνει σε μεγάλο βαθμό τους οφειλέτες και το Δημόσιο, αφού θα είναι δυνατή η εξόφληση μέσω των 100 δόσεων, ρύθμιση η οποία αναμένεται. Η ρύθμιση αυτή θα αποτρέψει κατασχέσεις λογ/σμών και θα ανακουφίσει οικονομικά μεγάλο αριθμό Συμπολιτών μας, που σε μια περίοδο που καθώς όλοι μας γνωρίζουμε, χαρακτηρίζεται από μεγάλη οικονομική δυσπραγία.

Κύριε Δήμαρχε, απευθυνόμενος σε σας, θα ήθελα να σας ζητήσω να μας ενημερώσετε γιατί ούτε κι εγώ έχω ενημερωθεί, σχετικά με τις ενέργειες που πιθανόν κάνετε πριν οι Οικονομικές Υπηρεσίες προβούν στο μπλοκάρισμα λογ/σμών, καθώς επίσης και εφόσον γνωρίζετε για την ρύθμιση στην οποία αναφέρθηκα, ποιες είναι οι δυνατότητες που έχετε σαν Δήμαρχος, προκειμένου να ανασταλούν οι κατασχέσεις λογ/σμών των Συμπολιτών μας έως ότου εφαρμοστεί η παραπάνω ρύθμιση.

Σας ευχαριστώ πάρα πολύ!

**ΠΕΤΑΝΙΤΗΣ:** Εντάξει, τώρα με κάλυψαν και οι προηγούμενοι, αλλά θέλω να ανακληθεί αυτή η απόφαση και να πω στον κο Δήμαρχο ότι, όλοι μαζί, σα Δημοτικό Συμβούλιο, να μην πάρει την ευθύνη αυτός, να την πάρουμε όλοι μαζί, να περιμένουμε τις ρυθμίσεις, σε ένα μήνα, ενάμισι, μέχρι τέλος Αυγούστου και όποιος δεν κάνει αυτό, τη ρύθμιση και δεν υπαχθεί, μετά μαζί του να πάμε να κάνουμε αυτό, να εισπραχθούν τα χρήματα. Δεν ζητήσαμε να χαριστούν τα λεφτά του κόσμου. Ζητήσαμε, όπως είπε προηγουμένως για κάποιες περιπτώσεις, να τις κάνει και για τους 722 αυτή τη στιγμή και αμέσως μετά ένα μήνα-ενάμισι, αν δεν υπαχθούν στις ρυθμίσεις, όλοι μαζί, κι εγώ πρώτος, μαζί του να πάμε να τα κάνουμε αυτά.

**ΤΡΑΜΠΑΣ:** Όχι, δεν είναι για την ενημέρωση, εγώ θα κάνω μία τοποθέτηση.

Αγαπητοί συνάδελφοι και παρακαλώ πολύ θα ήθελα την προσοχή σας γιατί με απασχόλησε πάρα-πάρα πολύ το θέμα, πιστέψτε με. Και επειδή εδώ στην αίθουσα βλέπω μόνο φίλους, βλέπω τη φίλη μου την Αγλαΐα, τη Χουλιάρα, τον Γκρεμπόνη, τον Μπεσλή και άλλα παιδιά με τα οποία συναναστρέφομαι και βλέπω και την κα πίσω η οποία φωνάζει, και με το δίκιο της βέβαια.

Θέλω να σας πω το εξής, εγώ δεν είμαι Πολιτικός, εγώ κατεβαίνω στις Δημοτικές Εκλογές επειδή έχω τη βλακώδη ενδεχομένως εντύπωση ότι κάπου βοηθάω, και αυτά τα οποία θα σας πω, τα έψαξα πάρα πολύ και θέλω να με ακούσει ιδιαίτερα η φίλη μου η Κατερίνα και η φίλη μου η Λίτσα η Κιτσαντά επειδή είναι νομικοί.

Καταρχήν, έχω να σας πω ότι, υπάρχει ένα θέμα το οποίο φέρατε σήμερα για συζήτηση και έχει τον τίτλο να πάρουμε απόφαση ανάκλησης της απόφασης, ποιας, προσέξτε, όχι που πήρε ο Δήμαρχος, που πήρε μία Ταμειακή Υπηρεσία. Ερώτηση: Μπορούμε καταρχήν; Σας κοιτάω στα μάτια. Όχι! Δεν υπάρχει τέτοια δυνατότητα! Και δεν υπάρχει τέτοια δυνατότητα για τον απλούστατο λόγο ότι, δεν σας λέω νόμους φυσικά μην σας μπερδέψω, ότι η ευθύνη του Δημοτικού Ταμία για την είσπραξη βεβαιωθέντων, προσέξτε, όχι μη, άμα είχαμε μη βεβαιωθέντων θα μπορούσαμε, βεβαιωθέντων δημοσίων υπαλλήλων, οριοθετείται έναντι του Ελεγκτικού Συνεδρίου με ευθύνη, με ευθύνη Υπολόγου. Γιατί; Γιατί εκ του Νόμου ο Ταμίας δεν λογοδοτεί προς άλλη Αρχή.

Δηλαδή με απλά λόγια, να πάρουμε εμείς απόφαση τώρα, και να πούμε, όχι στο Δήμαρχο, ο Δήμαρχος δεν μπορεί να δώσει εντέλεσθαι στην Υπηρεσία! Να πάρουμε απόφαση Δημοτικού Συμβουλίου και να πούμε, στην Ταμία που εξέδωσε την Απόφαση αυτή, ότι κοίταξε να δεις, θέλουμε να ανακαλέσεις το Ένταλμα. Απάντηση: Μπορούμε; Όχι!

Αν την πάρουμε η Ταμίας θα μας ακούσει; Όχι!

Γιατί όχι; Διότι οφείλει, οφείλει και είναι Υπόλογος, με ειδική διάταξη Νόμου, που υπερβαίνει το Δημοτικό Συμβούλιο.

Πάμε τώρα στον φίλο μου τον Κώστα, συγνώμη Γιάννη, του αρέσουν τα Νομικά, και στην Λίτσα και στην φίλη μου την Κατερίνα. Κατά ένα περίεργο τρόπο, δυστυχώς αυτό ισχύει, εμείς οι Δημοτικοί Σύμβουλοι, ο Λώλος, ο Αντιπρόεδρος ο Λιόντος και όλοι εμείς που είμαστε κάθε φορά στη Συνεδρίαση του Δημοτικού Συμβουλίου, θεωρούμαστε υπάλληλοι εν Υπηρεσία, ακούστε τώρα! Έτσι είναι; Δυστυχώς έτσι είναι, αυτό λέει ο Νόμος. Πάγια Νομολογία από το 1994! Ότι, ο Πρόεδρος, τα Μέλη του Δημοτικού Συμβουλίου, είναι υπάλληλοι. Και αφού είμαστε υπάλληλοι εν υπηρεσία, έχει εφαρμογή το άρθρο 256 που λέει το εξής: επί κατεσχεμένων, προσέξτε, έχουν ήδη κατασχεθεί αυτά τώρα, επί κατεσχεμένων ο υπάλληλος, δηλαδή εμείς, δεν μπορούμε να ελαττώσουμε, εν γνώσει μας, δηλαδή με την απόφαση που θα πάρουμε, την Δημοτική Περιουσία, για τον απλό λόγο φίλε Κώστα ότι πάμε για Απιστία. Και ξέρεις κάτι; Και καλά όσοι είναι Δημόσιοι Υπάλληλοι εδώ μέσα, συνάδελφοι εννοώ και ο Παύλος ο Στασινός, δεν θα έχουν πρόβλημα στην Υπηρεσία και ο Κοσμάς, γιατί δεν διαπράττουν αδίκημα στην Υπηρεσία. Εγώ όμως, η Κατερίνα και η Λίτσα θα έχουμε πρόβλημα, γιατί ο Κώδικας Περί Δικηγόρων, δε λέει που θα διαπράξεις απιστία, λέει αν γενικά διαπράξεις απιστία. Ξέρεις τι σημαίνει αυτό; Χαιρέτα μου τον πλάτανο. Πάει η Άδεια!

Θέλω να σας πω δηλαδή το εξής, εγώ θέλω να είμαι ειλικρινής: Δεν μπορούμε να πάρουμε τέτοια απόφαση και αν την πάρουμε, δεν οφείλει και ούτε φυσικά φαντάζομαι θα το κάνει η Ταμίας, η Ταμειακή Υπηρεσία να την ακολουθήσει, γιατί αν το κάνει, θα είναι παράβαση καθήκοντος, απιστία της Ταμίας, και θα είναι υπόλογη του Ελεγκτικού Συνεδρίου. Γιατί επαναλαμβάνω; Γιατί η Ταμίας υπερβαίνει το Δημοτικό Συμβούλιο.

Άκου τώρα, πρόσεξε! Από μόνη της τώρα, αν το κάνει από μόνη της, από μόνη της, τώρα όπως μιλάμε, μετανιώσει η κα Κίτσου και πει τι έκανα Χριστέ μου; Πάμε κάτω! Αν το κάνει, θα είναι ως Δημόσιος Υπόλογος, ως Δημοτικός Ταμίας, Υπεύθυνη, έναντι του Ελεγκτικού Συνεδρίου. Δηλαδή, ό,τι έχει βεβαιώσει, θα ρθεί το Ελεγκτικό Συνέδριο και θα της καταλογίσει!

Σας έχω ξαναπεί, Ελεγκτικό Συνέδριο εδώ μέσα, δεν το περηφανεύομαι, αλλά μόνο εγώ έχω περάσει, σας λέω, στο Σταυρό που σας κάνω, να μην το αντιμετωπίσετε ποτέ! Παραλίγο να χάσουμε, είναι τόσο Κράτος εν Κράτει, παραλίγο να μας καταλογίσουν τότε για κατάτμηση έργων, επί Βάγια, 300 χιλιάρικα, η Αγλαΐα το ξέρει, επειδή έλειπε ένα, ένα ΤΑΧΔΙΚ, ένα, ένα Ένσημο στην Προσφυγή και ήθελαν να μας απορρίψουν την τέτοια και ήμουν 27 χρονών τότε, που μου καταλόγισαν 300.000€.

Επειδή τώρα ο φίλος μου ο Γιάννης ο Παπαλέξης θέλει να ακούσει και πρόταση. Ευθέως και βγάζω και τα γυαλιά και σας κοιτάω όλους στα μάτια, γιατί κοντά, μακριά κάτι ψιλοβλέπω. Η πρόταση είναι η εξής: επειδή αυτή, αυτό το Νομοσχέδιο το οποίο θα ψηφιστεί τώρα, επειδή ασχολούμαι πολύ με το αντικείμενο αυτό και στα Δικαστήρια, σας λέω ότι αυτό έχει ανακοινωθεί, Λίτσα, από τον Οκτώβριο του 2016, με Εσωτερική Πληροφόρηση, το λέω Δημοσίως. Από τον Οκτώβριο, γι’ αυτό και παίρναμε αναβολές σε όλα τα Δικαστήρια που είχαν, μήπως και… Τα τελευταία Δικαστήρια που κάναμε προχθές που έκλεισαν, μας έδωσαν για το Σεπτέμβριο. Γιατί είναι όντως κατατεθειμένο το Νομοσχέδιο στη Βουλή. Πρόσεξε-Πρόσεξε: είναι Ανακοίνωση του Υπουργείου Οικονομικών με το Υπουργείο Εργασίας. Γιατί έχει μέσα έτσι…Τι μου το δείχνεις, αυτό το έδειξα εγώ προχθές στο Δικαστήριο να πάρω Αναβολή. Τι μου λες τώρα; Το οποίο θα ψηφισθεί μέσα στην διάρκεια αυτή.

Επειδή έχει δίκιο η κα Κίτσου, ότι γι’ αυτό έκανα την ερώτηση: αν μπορούν-αν μπορούν, όποιος μπει στη ρύθμιση τώρα, να κάνει χρήση της νέας ρύθμισης, αυτό δεν έχει λυθεί ακόμη. Αυτό δεν έχει λυθεί, εξετάζεται, εξετάζεται.

Στα μάτια λοιπόν κοιτώντας σας όλους, σας λέω ότι τέτοια απόφαση δεν μπορούμε να πάρουμε. Και η πρότασή μου είναι: Να… αυτός που έχει μια άλφα-βήτα… προσέξτε, δεν εξετάζω αν έγινε καλώς ή δεν έγινε, εγώ θεωρώ ότι η Ταμειακή Υπηρεσία έγινε τώρα και μια παρένθεση, αυτό που ακούω τώρα γιατί τώρα; Αλήθεια, μόνο ψυχασθενής θα πρέπει να ήταν κάποιος για να πάει να κάνει κατάσχεση αν γνωρίζει ότι σε λίγες μέρες θα υπάρχει τέτοια ρύθμιση. Αν υπάρχει, δεν το ξέρουμε, αν. Εγώ το περιμένω από τον Οκτώβριο του 2016.

Πρόταση, εγώ λέω, αυτοί οι οποίοι μπορούν να κάνουν ρύθμιση 12 δόσεις, να ρθούν να τις κάνουν, γιατί πιστεύω ότι στις ρυθμίσεις του Αυγούστου που θα ρθούνε, αυτός που θα είναι ήδη σε ρύθμιση, θα μπορεί να υπαχθεί και στην καινούρια. Από το αντλώ αυτό; Θα σου πω. Από πού το αντλώ; Έχω εδώ στα χέρια μου, ακούστε λίγο, έχω εδώ στα χέρια μου, μία Γνωμοδότηση, γιατί το θέμα απασχόλησε την ΚΕΔΕ το 2008 κι έχω τη Γνωμοδότηση του Νομικού Συμβουλίου της ΚΕΔΕ η οποία λέει ότι, μπορεί, μπορεί λέει κάποιος ο οποίος ήτανε σε ρύθμιση και δεν έχει χάσει 3 συγκεκριμένες δόσεις, μπορεί λέει η Υπηρεσία, δηλαδή η Οικονομική Υπηρεσία, να εξετάσει το ενδεχόμενο να υπαχθεί σε ευνοϊκότερη ρύθμιση. Είναι γραμμένο, το έχω σημειώσει, τώρα δεν μπορώ να σας το διαβάσω γιατί δεν το βρίσκω ακριβώς.

Άρα λοιπόν λέω ότι, αν κάποιος μπει σε ρύθμιση τώρα στις 12 δόσεις, εγώ πιστεύω ότι θα έχει το δικαίωμα να υπαχθεί και στις 120 δόσεις, όπου η διαγραφή των προσαυξήσεων θα είναι από 85 έως 95%. Αυτό λέω εγώ, αυτά είχα να πω, και σας μιλάω κοιτώντας στα μάτια.

**ΠΡΟΕΔΡΟΣ:** Διαβάζω ένα κείμενο, σήμερα, το οποίο έχω βρει κι εγώ δηλαδή έτσι! Είναι περίπου σε αυτά που λέει ο Τράμπας, αλλά θα το επαναλάβω κι εγώ.

Σήμερα όλοι οι Δήμοι της Ελλάδας διαθέτουν την δική τους Ταμειακή Υπηρεσία η οποία έχει την αποκλειστική ευθύνη της είσπραξης των πάσης φύσεως εσόδων, στο έργο της Ταμειακής Υπηρεσίας απαγορεύεται αυστηρά από το Νόμο να παρέμβει το Δημοτικό Συμβούλιο, ο Δήμαρχος, ο Δ/ντής Οικονομικών Υπηρεσιών και οποιοσδήποτε άλλος παράγων. Αυτός ο οποίος έχει την αρμοδιότητα να ελέγξει την Ταμειακή Υπηρεσία του Δήμου ότι είναι σε αδράνεια η είσπραξη των εσόδων, έτσι, είναι, και να διατάξει καταλογισμούς για διαφυγόντα έσοδα, στους υπαλλήλους της Ταμειακής Υπηρεσίας, είναι ο αρμόδιος Επίτροπος και τα όργανα του Ελεγκτικού Συνεδρίου. Ένα είναι αυτό.

Δεύτερον τώρα, από την εμπειρία που έχω γιατί ασχολούμαι συνέχεια με ρυθμίσεις, έτσι, αυτός που θα κάνει, όπως ήταν και με τις 100 δόσεις, δεν νομίζω ότι κύριε Τράμπα θα αλλάξει καθόλου αυτό το θέμα. Όποιος κάνει την πάγια ρύθμιση, έτσι των 12 δόσεων, το οποίο υποχρεούται βέβαια να πληρώσει την 1η δόση, αν στις 3 που ανακοινώθηκε στις 3 Αυγούστου ότι θα ξεκινήσει η ρύθμιση, μπορεί να πάει, να ρθεί εδώ να ακυρώσει την πάγια ρύθμιση, αυτή των 12 δόσεων, θα πέσει πάλι το χρέος μέσα και αφού θα πέσει το χρέος, μπορεί να κάνει πάλι αίτημα για τις 100 δόσεις. Αυτή ήταν η διαδικασία που ακολουθούσαμε και στο Δημόσιο, την έχω ακολουθήσει πάρα πολλές φορές.

**ΚΙΤΣΑΝΤΑ:** Λοιπόν, εμείς σαν Μειοψηφία προτείνουμε τα εξής, το Δημοτικό Συμβούλιο Άρτας αναγνωρίζοντας την κρισιμότητα της παρούσας οικονομικής συγκυρίας, και της δυσχέρειας πολλών Συμπολιτών μας να ανταποκριθούν στις πλείστες φορολογικές και άλλες οικονομικές τους υποχρεώσεις αλλά και ενόψει της επικείμενης ψήφισης εντός των επόμενων ημερών νομοθετικής ρύθμισης η οποία θα προβλέπει ευνοϊκές διατάξεις για την εξόφληση οφειλών των Δημοτών προς του ΟΤΑ, αποφασίζει να προβεί σε αναστολή εκτέλεσης του υπ’ αριθμόν πρωτοκόλλου 22/27-6-2017 εγγράφου εντάλματος αναγκαστικής κατάσχεσης κινητών, χρημάτων, εις χείρας τρίτου, δηλαδή των Τραπεζών, που επέβαλε ο Δήμος Αρταίων νομίμως εκπροσωπούμενος από τον κο Δήμαρχο, δίνοντας το εντέλεσθαι στην αρμόδια ειδική Ταμία κυρία Αθηνά Παλαιοδήμου για την ενέργεια αυτή.

Ωραία, το εντέλεσθαι, άμα σας χαλάει το εντέλεσθαι, το βγάζω.

Αυτό είναι το Σχέδιο Ψηφίσματος, το Σχέδιο Απόφασης, αυτή είναι η πρόταση που καταθέτουμε εμείς για να ληφθεί η απόφαση. Πείτε μας από εκεί και πέρα τι θέλετε να κάνουμε.

**ΠΑΠΑΖΟΓΛΟΥ:**  Πέρα από αυτό που λέει η κα Κιτσαντά, να εξεταστεί κάθε, κάθε περίπτωση ξεχωριστά, μία –μία, αν υπάρχει δυνατότητα να μπορέσουμε να διευκολύνουμε κάποιους συμπολίτες μας οι οποίοι πραγματικά έχουν το πρόβλημα, όπως το είπε και ο Δήμαρχος και κατά δεύτερον να εξετάσουμε και τις περιπτώσεις που υπάρχει η δυνατότητα να πληρώσουν. Γιατί τώρα, με αυτό που λέει ο Δήμαρχος ότι, κατά περίπτωση θα μπορώ να εφαρμόσω την ανάκληση της κατάσχεσης, σε αυτό οδηγούμαστε. Άρα υπάρχει δυνατότητα.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο κ. Πρόεδρος είπε ότι το Δημοτικό Συμβούλιο είναι αναρμόδιο για να αποφασίσει σχετικά με την ενέργεια των αναγκαστικών κατασχέσεων τραπεζικών λογ/σμών πολιτών και για το λόγο αυτό δεν λήφθηκε απόφαση επί του θέματος.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 371/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*