

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:394/2017 ΑΔΑ: 68ΡΕΩΨΑ-ΓΤΙ**

**ΘΕΜΑ:**«Έγκριση πραγματοποίησης δαπάνης για την αγορά του βιβλίου «Ο Φόνος της

Αποκάλυψης» του κου Γιάννη Τζαμπούρα»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 26ο τακτικό θέμα της ημερήσιας διάταξης: «Έγκριση πραγματοποίησης δαπάνης για την αγορά του βιβλίου «Ο Φόνος της Αποκάλυψης» του κου Γιάννη Τζαμπούρα» έδωσε το λόγο στον αρμόδιο αντιδήμαρχο του Δήμου κ. Χαρακλιά ο οποίος παίρνοντας το λόγο, είπε:

Με το παρόν, εισηγούμαστε την έγκριση πραγματοποίησης δαπάνης για την αγορά του βιβλίου «Ο Φόνος της Αποκάλυψης» του κου Γιάννη Τζαμπούρα.

Η δαπάνη που εισηγούμαστε θεωρείται λειτουργική κατά την έννοια των διατάξεων της παρ. 2 του άρθρου 37 του ν. 3801/2009, καθόσον διευκολύνει την εκπλήρωση των σκοπών του Δήμου στον τομέα του πολιτισμού, προάγει δε τα πνευματικά ενδιαφέροντα των δημοτών του με την καλλιέργεια της ιστορικής μνήμης και συνείδησης αυτών.

Η νέα του ποιητική συλλογή είναι χαμηλών τόνων με καλυμμένες εξάρσεις, έντιμη, λιτή, συνεπής στο αίσθημά της, όχι στυφνή και συνήθως υπαινικτική. Έχει έναν δικό του τρόπο γραφής που δεν στηρίζεται στην εκζήτηση, αλλά στην απλότητα, την καθαρότητα και στην βαθύτητα των σκέψεων όπου επεξεργάζεται ποιητικά. Αντιδρά σε κάθε μορφής κατεστημένο. Η ποίησή του είναι απόσταξη της ζύμωσης πνεύματος και ύλης.

Μέσα στα ποιήματά του συχνά αναφέρεται σε φιγούρες της Άρτας, άλλες ξεχασμένες κι άλλες όχι, άλλες περιθωριοποιημένες κι άλλες με το δικό τους τρόπο αναγνωρισμένες. Η νέα γενιά έχει πάντα μία θέση στο έργο του, προσπαθώντας να τη νουθετήσει, να την ταρακουνήσει, έχοντας πάντα στο νου του τη στοργική αλλά και στιβαρή μορφή του γονιού που πρέπει να αποτελεί πρότυπο για τα παιδιά του αλλά φύλακα-άγγελο από τις τόσες κακοτοπιές της ζωής.

Με το παρόν εισηγούμαστε την έγκριση πραγματοποίησης δαπάνης για την αγορά είκοσι (20) αντίτυπων του εν λόγω βιβλίου, με το κόστος αγοράς να ανέρχεται στα 200€ ευρώ.Το ποσό θα διατεθεί από τον Κ.Α. 6611 «Προμήθεια βιβλίων, κ.λπ.» του οικονομικού έτους 2017.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση πραγματοποίησης δαπάνης για την αγορά είκοσι (20) αντίτυπων του βιβλίου «Ο Φόνος της Αποκάλυψης» του κου Γιάννη Τζαμπούρα, με το κόστος αγοράς να ανέρχεται στα 200€ ευρώ.Το ποσό θα διατεθεί από τον Κ.Α. 6611 «Προμήθεια βιβλίων, κ.λπ.» του οικονομικού έτους 2017.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 394/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*