

**ΑΠΟΣΠΑΣΜΑ ΠΡΑΚΤΙΚΟΥ 16/2017**

**Αριθ. Απόφασης:399/2017 ΑΔΑ: ΩΖΠ6ΩΨΑ-ΞΕΣ**

**ΘΕΜΑ:**«Αδυναμία εκτέλεσης διαδικασίας νομιμοποίησης λεπίδας του υπ’ αριθμ. ΚΗΙ 1557 φορτηγού οχήματος της Τεχνικής Υπηρεσίας Δήμου Αρταίων»

Στην Άρτα σήμερα την δεκάτη (10η) του μηνός Ιουλίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26083/6-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Λιλής Γεώργιος 8. Χαρακλιάς Κων/νος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Γραμματικού- Παπατσίμπα Θεανώ 14. Σφήκας Δημήτριος 15. Κουτρούμπα Άννα- Μαρία 16. Βλάχος Μιχαήλ | 1. Στασινός Παύλος 2. Ζυγουβέλης Παναγιώτης 3. Κοσμάς Ηλίας 4. Ντέμσια Αικατερίνη 5. Παπαλέξης Ιωάννης 6. Βασιλάκη- Μητρογιώργου Βικτωρία 7. Βλάρας Γρηγόριος 8. Κατσαντούλα Αναστασία 9. Κιτσαντά Ευαγγελίτσα 10. Παπακίτσος Στέφανος 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Νταλάκας Δημήτριος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος

Στη συνεδρίαση παραβρέθηκαν οι Πρόεδροι Συμβουλίων Δημοτικών και των Τοπ. Κοινοτήτων Καμπής και Ράχης.

Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το θέμα με αριθμό 10 και τίτλο «Ανάκληση της αριθμ. 331/2017 απόφασης του Δημ. Συμβουλίου «Περί παραχώρησης κατά χρήση του Ι.Ν. Αγ. Αποστόλων που βρίσκεται στο χώρο του κοιμητηρίου των Αγ. Αποστόλων και τη διοικησή του από την κοσμητεία» και το θέμα με αριθμό 23 και τίτλο «Έγκριση των αριθμ 26 & 28/2017 αποφάσεων της Επιτροπής Ποιότητας Ζωής Μετατόπιση Περιπτέρων λόγω Επικινδυνότητας» αναβλήθηκαν για επόμενη συνεδρίαση του Δημοτικού Συμβουλίου.

Οι κ.κ. Στασινός Κοσμάς Ζυγουβέλης Παπαιωάννου Πετανίτης Βλάρας και οι κες Ντέμσια και Κατσαντούλα αποχώρησαν μετά την συζήτηση του 1ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 31ο τακτικό θέμα της ημερήσιας διάταξης: «Αδυναμία εκτέλεσης διαδικασίας νομιμοποίησης λεπίδας του υπ’ αριθμ. ΚΗΙ 1557 φορτηγού οχήματος της Τεχνικής Υπηρεσίας Δήμου Αρταίων» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο είπε:

Στο υπ’ αριθμ.ΚΗΙ 1557 φορτηγό όχημα της Τεχνικής Υπηρεσίας Δήμου Αρταίων για τις ανάγκες εκχιονισμού του οδικού δικτύου του Δήμου τοποθετείται λεπίδα εκχιονισμού σε περίπτωση έντονων χιονοπτώσεων.

Το όχημα ανήκε στον Δήμο Ξηροβουνίου μαζί με την λεπίδα εκχιονισμού και μεταφέρθηκε στο Δήμο Αρταίων σύμφωνα με τον «ΚΑΛΛΙΚΡΑΤΗ» αλλά χωρίς να διαθέτει έγγραφα νομιμοποίησης της λεπίδας. Η νομιμοποίηση πρέπει να γίνει σύμφωνα:

α) με την εγκύκλιο 59177/277/13-12-02 που αφορά την δυνατότητα ταξινόμησης φορτηγού οχήματος στο οποίο τοποθετείται αποχιονιστική λεπίδα και μηχανισμός διανομής άλατος (αλατοδιανομέας)

β) το υπ’ αριθμ.15504/1127/16-6-2010 έγγραφο Υπουργείου Υποδομών, Μεταφορών και Δικτύων.

Ο φάκελος πρέπει να περιέχει τα εξής δικαιολογητικά:

1.Αίτηση ενδιαφερόμενου

2.Άδεια κυκλοφορίας φορτηγού οχήματος

3.Μελέτη του οχήματος με τους πιθανούς συνδυασμούς του εξοπλισμού με υπογραφή

Διπλωματούχου Μηχανολόγο Μηχανικού ή Πτυχιούχου Μηχανολόγου Μηχανικού Τ.Ε ή

άλλη ειδικότητας με παρόμοια επαγγελματικά δικαιώματα:

Α) Τεχνική μελέτη, συμπεριλαμβανομένων και των απαιτούμενων υπολογισμών σύμφωνα με

την παρ.1.1 της εγκυκλίου 59177/2770/13.12.02

Β) Υπολογισμός ασφαλούς προσάρτησης/σύνδεσης του αντίστοιχου εξοπλισμού σύμφωνα με

την παρ.1.2 της εγκυκλίου 59177/2770/13.12.02

Γ) Σχέδια εις διπλούν σε κατάλληλη κλίμακα για απεικόνιση σε μέγεθος Α3:

αα) Κάτοψη-Πλάγια όψη του οχήματος με τοποθετημένο τον ειδικό εξοπλισμό

Δ) Εξοπλισμός για την εκτέλεση του ειδικού έργου

4. Ζυγολόγια του φορτηγού οχήματος του κάθε άξονα αλλά και του συνόλου του οχήματος

πριν και μετά την τοποθέτηση του ειδικού εξοπλισμού.

5. Πινακιδάκια του εξοπλισμού (εκχιονιστικό-αλατοδιανομέα)

6. Υπεύθυνη δήλωση Διπλωματούχου Μηχανολόγου Μηχανικού ή Πτυχιούχου Μηχανολόγου

Μηχανικού Τ.Ε ή άλλη ειδικότητας με παρόμοια επαγγελματικά δικαιώματα.

7. Υπεύθυνη δήλωση του ενδιαφερομένου

8**.** Πιστοποιητικό ανυψωτικού μηχανισμού

Η Δ/νση Τεχνικών Υπηρεσιών του Δήμου δεν διαθέτει την εξειδικευμένη εμπειρία, καθώς και τα προγράμματα H/Y (software) για την έκδοση των ανωτέρω νομιμοποιητικών εγγράφων.

Για τους ανωτέρω λόγους και προκειμένου ο Δήμος να μπορεί να εξυπηρετεί με τον καλύτερο δυνατό τρόπο τους δημότες του σε εργασίες εκχιονισμού μετά από έντονες χιονοπτώσεις και σύμφωνα με τη νομοθεσία, παρακαλούμε όπως ανατεθούν σε ιδιώτη μηχανικό οι εργασίες νομιμοποίησης λεπίδας του υπ’ αριθμ. ΚΗΙ1557 φορτηγού οχήματος της Δ/νσης Τεχνικών Υπηρεσιών του Δήμου Αρταίων.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Αδυναμία εκτέλεσης διαδικασίας νομιμοποίησης λεπίδας του υπ’ αριθμ. ΚΗΙ 1557 φορτηγού οχήματος της Τεχνικής Υπηρεσίας Δήμου Αρταίων διότι η Δ/νση Τεχνικών Υπηρεσιών του Δήμου δεν διαθέτει την εξειδικευμένη εμπειρία, καθώς και τα προγράμματα H/Y (software) για την έκδοση των ανωτέρω νομιμοποιητικών εγγράφων.

Β. Την ανάθεση σε ιδιώτη μηχανικό οι εργασίες νομιμοποίησης λεπίδας του υπ’ αριθμ. ΚΗΙ1557 φορτηγού οχήματος της Δ/νσης Τεχνικών Υπηρεσιών του Δήμου Αρταίων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 399/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*